
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1099 


5 Σεπτεμβρίου 2000 


ΑΠΟΦΑΣΕΙ Σ 

Αριθ. Φ. 1.231/Β1/425 (1) 

Έγκριση του εσωτερικού κανονισμού λειτουργίας του 
Αριστοτελείου Πανεπιστημίου Θεσσαλονίκης. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: του άρθρου 5 παρ. 1 και 4 του Ν. 
2083/1992 (ΑΊ59) και 

2. Το γεγονός ότι απάτην εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού ή του προϋπολογισμού 
του Αριστοτελείου Πανεπιστημίου Θεσσαλονίκης (άρθρο 
29Ατου Ν. 1558/1985 όπως αυτό προσετέθη με το άρθρο 
27 του Ν. 2081/1992 και τροποποιήθηκε με το άρθρο 1 
παρ. 2 ατού Ν. 2469/1997 (Α'38), αποφασίζουμε: 

Εγκρίνουμε τον εσωτερικό κανονισμό λειτουργίας του 
Αριστοτελείου Πανεπιστημίου Θεσσαλονίκης τον οποίο 
κατάρτισε η Σύγκλητος του Ιδρύματος και ο οποίος έχει 
ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ 
ΛΕΙΤΟΥΡΓΙΑΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Η Σύγκλητος του Αριστοτελείου Πανεπιστημίου Θεσ¬ 
σαλονίκης στην αριθ. 2718/5-7-2000 συνεδρίασή της 
αφού έλαβε υπόψη τις διατάξεις των άρθρων 2 παρ. 2 (ν) 
5 και 12 παρ. 8,9 του Ν.2083/93 καταρτίζει τον Εσωτερικό 
Κανονισμό Λειτουργίας του Ιδρύματος ως ακολούθως: 

ΚΕΦΑΛΑΙΟ Α' 

ΛΕΙΤΟΥΡΓΙΚΕΣ ΔΙΑΤΑΞΕΙΣ ΣΥΛΛΟΓΙΚΩΝ ΟΡΓΑΝΩΝ 

I. Λειτουργία Συγκλήτου και Πρυτανικού Συμβουλίου. 

Άρθρο 1. 

Σύγκληση της Συγκλήτου 

Ο Πρύτανης συγκαλεί τη Σύγκλητο σε τακτική συνε¬ 
δρίαση τουλάχιστον εννέα (9) φορές κατά ακαδημαϊκό 
έτος. Σε επείγουσες περιπτώσεις ο Πρύτανης μπορεί να 
συγκαλεί τη Σύγκλητο σε έκτακτη συνεδρίαση. Ο ορισμός 
ημέρας και ώρας των τακτικών συνεδριάσεων ορίζεται με 
απόφαση της Συγκλήτου κατά την πρώτη συνεδρίασή 
της, μετά την εγκατάσταση των νέων πρυτανικών αρχών. 


Σε περίπτωση κωλύματος του Πρύτανη, τη Σύγκλητο συ¬ 
γκαλεί ο νόμιμος αναπληρωτής του. 

Εφόσον ζητηθεί εγγράφως από το ένα τέταρτο των με¬ 
λών της Συγκλήτου η συζήτηση συγκεκριμένου θέματος 
μείζονος ακαδημαϊκής σημασίας, ο Πρύτανης είναι υπο¬ 
χρεωμένος να εισαγάγει το θέμα προς συζήτηση κατά την 
αμέσως επόμενη τακτική συνεδρίαση, πριν από την ημε¬ 
ρήσια διάταξη, ή, εφόσον το θέμα είναι επείγον, σε έκτα¬ 
κτη συνεδρίαση. Η αίτηση θεωρείται ότι αποσύρθηκε, αν 
κατά τη συζήτηση του θέματος δεν είναι παρόντα τουλά¬ 
χιστον τα μισά από τα μέλη που υπέγραψαν. 

Η πρόσκληση μετά θέματατης ημερήσιας διάταξης μα¬ 
ζί με εισηγήσεις και το απαραίτητο πληροφοριακό υλικό 
διανέμεται στα μέλη της Συγκλήτου δύο τουλάχιστον ερ¬ 
γάσιμες ημέρες πριν από τηντακτική συνεδρίαση. Η πρό¬ 
σκληση με την ημερήσια διάταξη αποστέλλεται στους εκ- 
προσώπουςτωνφοιτητών/τριών μέσω του κεντρικού συλ¬ 
λογικού οργάνου τους στο Παν/μιο, αλλιώς δια του 
προεδρείου των Φοιτητικών Συλλόγων. Σε περίπτωση που 
ένας Φοιτητικός Σύλλογος δεν έχει ακόμη συγκροτηθεί 
σε σώμα, η πρόσκληση δίδεται στον οριζόμενο εκπρόσω¬ 
πο του Συλλόγου. Σε κάθε περίπτωση η ημερήσια διάτα¬ 
ξη διατίθεται στη Γραμματεία της Συγκλήτου. Επίσης 
αναρτάται και σε ειδική πινακίδα στο ισόγειο του κτιρίου 
Διοικήσεως. Σε κατεπείγουσα περίπτωση η πρόσκληση 
αρκεί να αποστέλλεται στα μέλη της Συγκλήτου την προη¬ 
γούμενη ημέρα από εκείνην της συνεδρίασης. Σε παρό¬ 
μοια περίπτωση η πρόσκληση μπορεί να γίνεται ακόμη και 
με τηλεφωνική ειδοποίηση από το Γραμματέα της Συ¬ 
γκλήτου, τούτο όμως πρέπει να αποδεικνύεται με σχετική 
υπογεγραμμένη σημείωση σε ειδικό βιβλίο. 

Άρθρο 2. 

Απαρτία - Διεξαγωγή συζητήσεων 

Η Σύγκλητος τελεί σε απαρτία εφόσον είναι παρόντα τα 
μισά τουλάχιστον από τα μέλη της που έχουν δικαίωμα 
ψήφου. Σε περίπτωση που η συνεδρίαση ματαιώνεται λό¬ 
γω έλλειψης απαρτίας, η Σύγκλητος συνέρχεται εκ νέου 
το αργότερο μέσα σε δέκα ημέρες ύστερα από πρόσκλη¬ 
ση του Πρύτανη, με τα ίδια θέματα ημερήσιας διάταξης. 
Τότε η Σύγκλητος βρίσκεται σε απαρτία οσαδήποτε μέλη 
της και αν είναι παρόντα. 

Τα θέματα της ημερήσιας διάταξης συζητούνται με τη 
σειρά που αναγράφονται σ’ αυτή. Με απόφαση της πλει- 

οψηφίας των παρόντων μελών η σειρά μπορεί να μετα¬ 
βληθεί. Θέματα με επείγοντα χαρακτήρα μπορεί να συζη¬ 
τηθούν εκτός ημερήσιας διάταξης ύστερα από απόφαση 
των δύο τρίτων των παρόντων μελών. 

Εισηγητής των θεμάτων της ημερήσιας διάταξης είναι ο 
Πρύτανης ή μέλος της Συγκλήτου που έχει ορισθεί από 
αυτόν ως εισηγητής για συγκεκριμένο θέμα. Ο Πρύτανης 
μπορεί να καλεί στη συνεδρίαση, για παροχή διευκρινίσε¬ 
ων, οποιοδήποτε μέλος της πανεπιστημιακής κοινότητας, 
το οποίο και αποχωρεί μετά την παροχή διευκρινίσεων. 

Η συζήτηση των θεμάτων είναι ελεύθερη για όλα τα μέ¬ 
λη της Συγκλήτου. Ο εύλογος χρόνος της ομιλίας καθε- 
νός μέλους, καθώς και ο συνολικός χρόνος της συνε¬ 
δρίασης, ορίζεται από τον Πρύτανη. Ο Πρύτανης μπορεί 
να διακόπτει τη συνεδρίαση για σύντομο διάλειμμα. Με 
σύμφωνη γνώμη της Συγκλήτου, η συνεδρίαση μπορεί να 
διακοπεί για μεγαλύτερο διάστημα, συνεχιζόμενη όμως 
την ίδια ή την επόμενη ημέρα. 

Με πρόταση του Πρύτανη και σύμφωνη γνώμη της Συ¬ 
γκλήτου μπορεί να ανατίθεται η εξέταση θεμάτων γενικό¬ 
τερου ενδιαφέροντος σε επιτροπή αποτελούμενη από 
τους Κοσμήτορες του Πανεπιστημίου ή από άλλα μέλη 
της Συγκλήτου και του Πανεπιστημίου γενικότερα, η 
οποία και υποβάλλει τις εισηγήσεις της στη Σύγκλητο μέ¬ 
σα σε καθορισμένο χρονικό διάστημα. 

Άρθρο 3. 

Αποφάσεις - πρακτικά 

Οι αποφάσεις λαμβάνονται με απόλυτη πλειοψηφία των 
παρόντων μελών, εκτός αν ορίζεται διαφορετικά από το 
Νόμο. Η ψηφοφορία γίνεται με ανάταση του χεριού. Ονο¬ 
μαστική ψηφοφορία γίνεται, εφόσον ζητηθεί από τα δύο 
πέμπτα των παρόντων. Σε ονομαστική ψηφοφορία ακο¬ 
λουθείται η αλφαβητική σειρά, με κλήρωση του γράμμα¬ 
τος έναρξης. Μυστική ψηφοφορία γίνεται μόνο στις περι¬ 
πτώσεις που αυτό προβλέπεται από το Νόμο. 

Λευκές ψήφοι και αποχές δεν προσμετρώνται στο απο¬ 
τέλεσμα της ψηφοφορίας. Δεν συγκαταλέγονται στον 
αριθμό των παρόντων, χωρίς όμως αυτό να έχει επίπτωση 
στην απαρτία. Σε περίπτωση που τίθενται σε ψηφοφορία 
περισσότερες από δύο προτάσεις, δίχως κάποια από αυ¬ 
τές να τύχει της απόλυτης πλειοψηφίας των παρόντων, 
τότε η ψηφοφορία επαναλαμβάνεται ανάμεσα στις δύο 
πρώτες προτάσεις σε ψήφους. 

Σε εξαιρετικά επείγουσες περιπτώσεις, για θέματα τρέ¬ 
χοντα και συνήθη, ο Πρύτανης μπορεί να προκαλέσει 
απόφαση της Συγκλήτου με αποστολή προς τα μέλη της 
σχετικής πράξης προς υπογραφή. Στην περίπτωση αυτήν 
η απόφαση λαμβάνεται, εφόσον οι καταφατικές απαντή¬ 
σεις συγκεντρώσουν τη νόμιμη πλειοψηφία των μελών 
της Συγκλήτου, ειδάλλως το θέμα παραπέμπεται προς 
συζήτηση στη Σύγκλητο. Η απόφαση αναγράφεται στα 
πρακτικά ως ιδιαίτερη συνεδρία. 

Σε κάθε συνεδρίαση της Συγκλήτου τηρούνται πρακτι¬ 
κά με ευθύνη του Προϊσταμένου της Γραμματείαςτου Πα¬ 
νεπιστημίου και, εφόσον αυτός κωλύεται, με ευθύνη του 
Γραμματέατης Συγκλήτου. Στα πρακτικά καταχωρίζονται 
συνοπτικώς ή και αυτολεξεί, αν συντρέχει λόγος, οι ειση¬ 
γήσεις, οι προτάσεις, οι συζητήσεις και αποδίδονται με 
ακρίβεια οι αποφάσεις. Στα πρακτικά καταχωρίζεται επί¬ 
σης και η γνώμη της μειοψηφίας. Τα πρακτικά υπογρά¬ 
φονται από τον Πρύτανη και το Γραμματέα και επικυρώ¬ 
νονται σε επόμενη συνεδρίαση από τα παρόντα μέλη της 


Συγκλήτου. Οι αποφάσεις εκτελούνται και πριν από την 
επικύρωση των πρακτικών. 

Άρθρο 4. 

Σύγκληση Πρυτανικού Συμβουλίου 

Ο Πρύτανης συγκαλεί το Πρυτανικό Συμβούλιο τρεις 
φορές το μήνα, εφόσον υπάρχουν θέματα προς εξέταση, 
και εκτάκτως όποτε κριθεί αναγκαίο. Η πρόσκληση με τα 
θέματα της ημερήσιας διάταξης διανέμεται στα μέλη του 
Συμβουλίου το βραδύτερο την προηγούμενη ημέρα πριν 
από τη συνεδρίαση. Σε επείγουσες περιπτώσεις η πρό¬ 
σκληση των μελών μπορεί να γίνεται και με τηλεφωνική ει¬ 
δοποίηση, πράγμα που σημειώνεται σε ειδικό βιβλίο που 
τηρεί ο Γραμματέας. 

Για τη συζήτηση, τη λήψη των αποφάσεων, την τήρηση 
και επικύρωση των πρακτικών εφαρμόζεται αναλόγως 
ό,τι ισχύει για τη Σύγκλητο, θέματα εκτός ημερήσιας διά¬ 
ταξης μπορεί να συζητούνται ύστερα από απόφαση των 
τριών πέμπτων του συνόλου των παρόντων μελών, εφό¬ 
σον το θέμα έχει επείγοντα χαρακτήρα. Σε εξαιρετικά 
επείγουσες περιπτώσεις, για θέματα τρέχοντα και συνή¬ 
θη, ο Πρύτανης μπορεί να προκαλέσει απόφαση του Πρυ- 
τανικού Συμβουλίου σύμφωνα μετά οριζόμενα στην τρί¬ 
τη παράγραφο του άρθρ. 3. 

II. Λειτουργία Συλλογικών οργάνων σε επίπεδο Σχολής, 
Τμήματος και Τομέα 

Άρθρο 5. 

Γενικές Διατάξεις 

Οι αποφάσεις των πανεπιστημιακών συλλογικών οργά¬ 
νων λαμβάνονται με απόλυτη πλειοψηφία των έγκυρων 
ψήφων των παρόντων μελών τους, εκτός εάν ρητά προ- 
βλέπεται διαφορετικά στο Νόμο. Οι λευκές ψήφοι και οι 
αποχές δε λαμβάνονται υπόψη στο αποτέλεσμα της ψη¬ 
φοφορίας. Όσοι χρησιμοποίησαν λευκή ψήφο ή απέσχον 
σε μία ψηφοφορία, δεν υπολογίζονται στον αριθμό των 
παρόντων, χωρίς αυτό να έχει επίπτωση σε θέματα απαρ¬ 
τίας, όπως αυτή ορίζεται στο άρθρ. 2 παρ. 1 του παρό¬ 
ντος. Μυστική ψηφοφορία γίνεται μόνο στις περιπτώσεις 
που προβλέπονται από το Νόμο. 

Οι διατάξεις της προηγούμενης παραγράφου ισχύουν 
και για τα εκλεκτορικά σώματα που είναι αρμόδια για την 
εκλογή πρυτανικών αρχών, κοσμητόρων και προέδρων ή 
για την εκλογή εκπροσώπων Δ. Ε. Π. στη Σύγκλητο και στις 
Γ ενικές Συνελεύσεις Τμημάτων. 

Οι εκπρόσωποι των μελώνΔ.Ε.Π. κάθεΤομέαστη Γενι¬ 
κή Συνέλευση του Τμήματος, κατανεμόμενοι στους Το¬ 
μείς κατά βαθμίδα και ανάλογα μετο συνολικό αριθμό των 
μελών Δ.Ε.Π. κάθε Τομέα, εκλέγονται με μυστική ψηφο¬ 
φορία, σύμφωνα με τις παραπάνω διατάξεις, από ιδιαίτε¬ 
ρο εκλεκτορικά σώμα αποτελούμενο από όλα τα μέλη 
Δ.Ε.Π. του Τομέα, εφόσον συγκεντρώσουν την απόλυτη 
πλειοψηφία των έγκυρων ψήφων των παρόντων μελών. 
Διαφορετικά η ψηφοφορία επαναλαμβάνεται, όπως και 
στην περίπτωση της ισοψηφίας, οπότε εκλέγονται αυτοί 
που πλειοψήφησαν, ενώ στην περίπτωση νέας ισοψηφίας 
διενεργείται κλήρωση. 

Άρθρο 6. 

Γ ενική Συνέλευση Σχολής 

Η Γενική Συνέλευση της Σχολής συνεδριάζει ύστερα 
από πρόσκληση του Κοσμήτορα ή του νόμιμου αναπλη- 

ρωτή του, τακτικώς μία φορά κατ’ έτος και εκτάκτως όπο- 
τε υπάρξουν θέματα. Ο Κοσμήτορας οφείλει να συγκαλέ- 
σει τη Γενική Συνέλευση, εφόσον αποφασισθεί με πλειο- 
ψηφία δύο τρίτων από την Κοσμητεία ή ζητηθεί από το ένα 
τρίτο των μελών της Γ ενικής Συνέλευσης της Σχολής για 
θέματα της αρμοδιότητάς της. Η Γενική Συνέλευση της 
Σχολής συνέρχεται σε χρόνο και τόπο που καθορίζονται 
με την πρόσκληση του Κοσμήτορα. 

Για την πρόσκληση των μελών εφαρμόζεται αναλόγως 
ό,τι ισχύει για τη Σύγκλητο. Ειδικότερα, η πρόσκληση με 
την ημερήσια διάταξη διανέμεται προς τους εκπροσώ¬ 
πους των φοιτητών/τριών μέσω των φοιτητικών συλλό¬ 
γων και αναρτάται σε πινακίδα των Γραμματειώντων Τμη- 
μάτων. Για τη συζήτηση, τη λήψη αποφάσεων και την τή¬ 
ρηση των πρακτικών εφαρμόζεται αναλόγως ό,τι ισχύει 
για τη Σύγκλητο. Η επικύρωση πρακτικών γίνεται από τον 
Κοσμήτορα, τους Προέδρους των Τμημάτων και το Γραμ¬ 
ματέα της Σχολής. 

Άρθρο 7. 

Κοσμητεία 

Η Κοσμητεία συνεδριάζει υποχρεωτικώς τέσσερις φο¬ 
ρές το ακαδημαϊκό έτος και εκτάκτως όποτε υπάρξουν 
θέματα, σε χρόνο και τόπο που ορίζει ο Κοσμήτορας της 
Σχολής. Η πρόσκληση με τα θέματα της ημερήσιας διά¬ 
ταξης διανέμεται στα μέλη της Κοσμητείας δύο τουλάχι¬ 
στον ημέρες πριν από τη συνεδρίαση. Μπορεί να γίνει και 
με τηλεφωνική ειδοποίηση, αποδεικνυόμενη με σχετική 
σημείωση σε ειδικό βιβλίο τηρούμενο από το Γραμματέα 
της Σχολής. Για την πρόσκληση των φοιτητών/τριών 
εφαρμόζεται αναλόγως ό,τι ισχύει για τη Γ ενική Συνέλευ¬ 
ση της Σχολής. 

Γ ια τη συζήτηση, τη λήψη αποφάσεων, την τήρηση και 
επικύρωση των πρακτικών εφαρμόζεται αναλόγως ό,τι 
ισχύει για το Πρυτανικό Συμβούλιο και τη Σύγκλητο. 

Ο Κοσμήτορας αναπληρώνεται, εκτός αν ορίζεται δια¬ 
φορετικά στο Νόμο, από τον Πρόεδρο Τμήματος του 
οποίου χρονικά προηγείται η διαπιστωτική πράξη της 
εκλογής του. Σε περίπτωση ταυτόχρονης δημοσίευσης 
της διαπιστωτικής πράξης, ως αναπληρωτής θεωρείται 
αυτός, μεταξύ των Προέδρων, που έχει μεγαλύτερη υπη¬ 
ρεσία στη βαθμίδα του καθηγητή. 

Επόπτης κτιρίου ορίζεται από την Κοσμητεία, για τους 
χώρους ευθύνης της Σχολής. 

Άρθρο 8. 

Γ ενική Συνέλευση Τμήματος 

Η Γενική Συνέλευση Τμήματος συνεδριάζει τακτικώς 
τέσσερις φορές το ακαδημαϊκό έτος και εκτάκτως εφό¬ 
σον υπάρξουν θέματα. Ο Πρόεδρος του Τμήματος υπο¬ 
χρεώνεται να συγκαλέσει τη Γενική Συνέλευση σε έκτα¬ 
κτη συνεδρίαση μέσα σε δέκα ημέρες, εφόσον ζητηθεί 
τούτο για συγκεκριμένο λόγο από το ένα τρίτο των μελών 
της. Η αίτηση θεωρείται ότι αποσύρεται, εάν κατά τη συ¬ 
ζήτηση του θέματος δεν είναι παρόντα τουλάχιστον τα μι¬ 
σό από τα μέλη που υπέγραψαν. 

Η πρόσκληση μετά θέματα της ημερήσιας διάταξης, το 
πληροφοριακό υλικό και τις εισηγήσεις, διανέμεται στα 
μέλη της Γ ενικής Συνέλευσης δύο τουλάχιστον εργάσι¬ 
μες ημέρες πριν από τη συνεδρίαση, εκτός αν προβλέπε- 
ται διαφορετικά στο Νόμο. Για την αποστολή της πρό¬ 


σκλησης προς τους εκπροσώπους των φοιτητών/τριών 
εφαρμόζονται αναλόγως οι διατάξεις περί λειτουργίας 
της Γ ενικής Συνέλευσης της Σχολής. 

Κάθε Τμήμα του Πανεπιστημίου υποβάλλει, δια της Κο¬ 
σμητείας, έκθεση πεπραγμένων προς την Πρυτανεία, 
σχετικά με την εκπαιδευτική και ερευνητική δραστηριό¬ 
τητα που έχει αναπτύξει στο ακαδημαϊκό έτος που λήγει. 
Η έκθεση αυτή συντάσσεται βάσει υποδείγματος που 
προτείνεται από τη Σύγκλητο. Εγκρίνεται από τη Γενική 
Συνέλευση του Τμήματος, στην τελευταία συνεδρίασή 
της, ύστερα από σχετικές εισηγήσεις των Τομέων. Δεν εί¬ 
ναι αναγκαίο η έκθεση αυτή να επεκτείνεται σε εξατομι- 
κευμένο απολογισμό του έργου των μελών Δ.Ε.Π. Η υπο¬ 
χρέωση αυτή αρχίζει από το επόμενο ακαδημαϊκό έτος 
από τη δημοσίευση του παρόντος κανονισμού. 

Γ ια τη συζήτηση, τη λήψη των αποφάσεων και την τή¬ 
ρηση πρακτικών των συνεδριάσεων εφαρμόζεται ό,τι 
ισχύει για τη Σύγκλητο. Ο Πρόεδρος μπορεί να καλεί στη 
συνεδρίαση οποιοδήποτε μέλος του Τμήματος για παρο¬ 
χή διευκρινίσεων, οπότε ακολούθως το μέλος τούτο απο¬ 
χωρεί. Ο Πρόεδρος μπορεί να διακόπτει τη συνεδρίαση 
για σύντομο διάλειμμα. Με σύμφωνη γνώμη της Συνέλευ¬ 
σης, ο Πρόεδρος μπορεί να διακόπτει τη συνεδρίαση και 
για μεγαλύτερο χρονικό διάστημα. Στην περίπτωση αυ¬ 
τήν η συνεδρίαση μπορεί να επαναληφθεί την ίδια ημέρα 
ή την επομένη. Τα πρακτικά υπογράφονται από τον Πρό¬ 
εδρο και το Γ ραμματέα και επικυρώνονται σε επόμενη συ¬ 
νεδρίαση της Συνέλευσης. Οι αποφάσεις εκτελούνται και 
πριν από την επικύρωση των πρακτικών. 

Επόπτης κτιρίου ορίζεται από τη Γ ενική Συνέλευση του 
Τμήματος, εφόσον πρόκειται για αυτοτελές Τμήμα. 

Άρθρο 9. 

Διοικητικό Συμβούλιο Τμήματος 

Τ ο Διοικητικό Συμβούλιο του Τ μήματος συνεδριάζει τα¬ 
κτικώς μία φορά το μήνα, εφόσον υπάρχουν θέματα, και 
εκτάκτως όποτε κριθεί αναγκαίο. Για την πρόσκληση, τη 
συζήτηση, τη λήψη των αποφάσεων, την τήρηση και επι¬ 
κύρωση των πρακτικών εφαρμόζεται αναλόγως ό,τι ισχύ¬ 
ει για την Κοσμητεία της Σχολής, εκτός αν προβλέπεται 
διαφορετικά στο Νόμο. 

Άρθρο 10. 

Γ ενική Συνέλευση Τομέα 

Η Γενική Συνέλευση του Τομέα συνεδριάζει τακτικώς 
τουλάχιστον τέσσερις φορές το ακαδημαϊκό έτος και 
εκτάκτως, εφόσον υπάρξουν θέματα ή εφόσον ζητηθεί 
για συγκεκριμένο θέμα από το ένα τρίτο των μελών της. Η 
πρόσκληση με τα θέματα της ημερήσιας διάταξης απο- 
στέλλεται στα μέλη της Συνέλευσης δύο τουλάχιστον ερ¬ 
γάσιμες ημέρες πριν από τη συνεδρίαση. 

Γ ια την πρόσκληση προς τους εκπροσώπους των φοι- 
τητών/τριών, την απαρτία, τη συζήτηση και τη λήψη των 
αποφάσεων εφαρμόζεται αναλόγως ό,τι ισχύει για τη Γ ε¬ 
νική Συνέλευση του Τμήματος. Τα πρακτικά συνεδριάσε- 
ωντου Τομέα τηρούνται από μέλος του Διοικητικού Προ¬ 
σωπικού ή του Ειδικού Τεχνικού Εργαστηριακού Προσω¬ 
πικού, άλλως από μέλος του Δ.Ε.Π. που ορίζει η 
Συνέλευση του Τομέα. Κατά τα λοιπά εφαρμόζονται ανα¬ 
λόγως οι αντίστοιχες διατάξεις περί λειτουργίας της Γ ενι¬ 
κής Συνέλευσης του Τμήματος. 

Άρθρο 11. 

Παρουσία του Πρύτανη στα συλλογικά όργανα 

Η προβλεπόμενη από το Νόμο δυνατότητα παρουσίας 
του Πρύτανη στα συλλογικά όργανα του Πανεπιστημίου 
θεσμοθετεί την επικοινωνία του Πρύτανη με αυτά, για θέ¬ 
ματα που αφορούν τις ανάγκες των Σχολών, Τμημάτων, 
Τομέων του Πανεπιστημίου και δεν έχει την έννοια προ¬ 
ληπτικού ελέγχου των αποφάσεώντους. 

Άρθρο 12. 

Έναρξη μαθημάτων, εξεταστικές περίοδοι, διακοπές και 
αργίες 

Το ακαδημαϊκό έτος αρχίζει την πρώτη Σεπτεμβρίου κά¬ 
θε χρόνου και λήγει τηντριακοστή πρώτη Αυγούστου του 
επόμενου έτους. Τα μαθήματα του χειμερινού εξαμήνου 
αρχίζουν υποχρεωτικά την τελευταία εβδομάδα του Σε¬ 
πτεμβρίου και λήγουν την εικοστή Ιανουάριου. Τα μαθή¬ 
ματα του εαρινού εξαμήνου αρχίζουν τη δεκάτη πέμπτη 
Φεβρουάριου και λήγουν τηντριακοστή πρώτη Μαϊου. 

Οι εξετάσεις διενεργούνται από 1 έως 21 Σεπτεμβρίου, 
από 20 Ιανουάριου έως 14 Φεβρουάριου και από 6 έως 20 
Ιουνίου. Η εξέταση περιορισμένου μόνο αριθμού μαθη¬ 
μάτων μπορεί να γίνει μέσα σε εύλογο χρόνο, πέρα από 
τις προαναφερόμενες προθεσμίες, για σοβαρούς λό¬ 
γους, με απόφαση της Γενικής Συνέλευσης του Τμήμα¬ 
τος. 

Οι θερινές διακοπές ορίζονται για τους μήνες Ιούλιο και 
Αύγουστο. Κατά τη διάρκειά τους δε γίνονται συνεδριά¬ 
σεις των Σχολών, Τμημάτων και Τομέων. Με απόφαση πά¬ 
ντως της Συγκλήτου μπορούν να επιτραπούν οι συνε¬ 
δριάσεις των ανωτέρω οργάνων. 

Τα μαθήματα διακόπτονται: α) από την παραμονή των 
Χριστουγέννων μέχρι και την επομένη των Θεοφανείων. 
β) Από την Πέμπτη της Τυροφάγου έως και την επομένη 
της Καθαρής Δευτέρας, γ) Από τη Μεγάλη Δευτέρα έως 
και την Κυριακή του Θωμά, δ) Την ημέρα των γενικών φοι¬ 
τητικών εκλογών. Και ε) την ημέρα των πρυτανικών εκλο¬ 
γών. Τις ημέρες των διακοπών εργάζεται μόνο το προσω¬ 
πικό που εκτελεί ειδική υπηρεσία. 

Η διενέργεια πρακτικών ασκήσεων σε ημέρες διακοπών 
αποτελεί εκτέλεση υπηρεσίας για τους συμμετέχοντες. 

Το Πανεπιστήμιο αργεί: α) του Αγίου Δημητρίου (26 
Οκτωβρίου), β) κατά την εθνική εορτή της εικοστής 
ογδόης Οκτωβρίου, γ) κατά την επέτειο του Πολυτεχνεί¬ 
ου (17 Νοεμβρίου), δ) των Τριών Ιεραρχών (30 Ιανουάρι¬ 
ου), ε) κατά την εθνική επέτειο της εικοστής πέμπτης 
Μαρτίου, στ) την πρώτη Μαϊου και ζ) του Αγίου Πνεύμα¬ 
τος. 

ΚΕΦΑΛΑΙΟ Β' 

ΕΚΛΟΓΗ ΠΡΥΤΑΝΙΚΩΝ ΑΡΧΩΝ, ΚΟΣΜΗΤΟΡΑ, 
ΠΡΟΕΔΡΟΥ ΤΜΗΜΑΤΟΣ ΚΑΙ ΔΙΕΥΘΥΝΤΗ ΤΟΜΕΑ 

I. Εκλογή πρυτανικών αρχών 
Άρθρο 13. 

Προκήρυξη, υποψηφιότητες 

Η προκήρυξη των εκλογών γίνεται με απόφαση του 
Πρυτανικού Συμβουλίου και κοινοποιείται στις Σχολές, τα 
Τμήματα και σε όλους τους πανεπιστημιακούς φορείς. Το 
Πρυτανικό Συμβούλιο λαμβάνει τα αναγκαία μέτρα για τη 
μεγαλύτερη δυνατή δημοσιοποίηση της προκήρυξης, 
π.χ. δημοσίευση στον ημερήσιο τύπο. Η προκήρυξη γίνε¬ 


ται τουλάχιστον τρεις μήνες πριν από τη λήξη της θητείας 
των απερχόμενων πρυτανικών αρχών. Ο Πρόεδρος και τα 
μέλη της κεντρικής εφορευτικής επιτροπής (τακτικά και 
αναπληρωματικά) ορίζονται από το Πρυτανικό Συμβούλιο 
τουλάχιστο δέκα εργάσιμες ημέρες πριν από την ημέρα 
της ψηφοφορίας. 

Υποψηφιότητες για το αξίωμα του Πρύτανη και των 
Αντιπρυτάνεων υποβάλλονται στο Πρυτανικό Συμβούλιο 
μέσω της υπηρεσίας πρωτοκόλλου του Πανεπιστημίου 
τουλάχιστον επτά εργάσιμες ημέρες πριν από την ημέρα 
της εκλογής. Οι υποψήφιοι υποβάλλουν συγχρόνως 
υπεύθυνη δήλωση, στην οποία βεβαιώνεται ότι δε συ¬ 
ντρέχουν ασυμβίβαστα στο πρόσωπό τους και ότι δεν κα¬ 
ταλαμβάνονται από το όριο ηλικίας για έξοδο από την 
υπηρεσία. Οι αιτήσεις υποψηφιότητας υπογράφονται 
από τους υποψηφίους ή από το ένα δέκατο των μελώντου 
εκλεκτορικού σώματος. Αν κάποια υποψηφιότητα απο¬ 
συρθεί εγγράφως, λογίζεται ότι δεν έχει υποβληθεί. 

Άρθρο 14. 

Ανακήρυξη υποψηφίων 

Η ανακήρυξη των υποψηφίων γίνεται από την κεντρική 
εφορευτική επιτροπή μετά τη λήξη της προθεσμίας υπο¬ 
βολής υποψηφιοτήτων. Στη συνέχεια, με φροντίδα του 
απερχόμενου Πρύτανη, τυπώνεται ικανός αριθμός ψηφο¬ 
δελτίων, που περιλαμβάνουν τους υποψήφιους Πρυτά- 
νεις και Αντιπρυτάνεις, καθώς και εξασφαλίζεται ίσος 
αριθμός λευκών ψηφοδελτίων. 

Άρθρο 15. 

Κατάλογοι εκλεκτόρων 

Με φροντίδα του Πρυτανικού Συμβουλίου καταρτίζο¬ 
νται οι κατάλογοι των εκλεκτόρων ως εξής. Τα ονοματε¬ 
πώνυμα των μελών Δ.Ε.Π. περιλαμβάνονται σε δακτυλο¬ 
γραφημένη κατάσταση με αλφαβητική σειρά. Οι εκλέκτο¬ 
ρες φοιτητές/τριες, καθώς και οι αναπληρωματικοί τους, 
προσδιορίζονται κατά Τμήμα με το σύστημα της απλής 
αναλογικής, κατά τα ψηφοδέλτια που συμμετέσχον στις 
πιο πρόσφατες φοιτητικές εκλογές. Οι καταστάσεις αυ¬ 
τές θεωρούνται από τον Πρόεδρο κάθε Τμήματος, σφρα¬ 
γίζονται κατά σελίδα και υποβάλλονται στο Πρυτανικό 
Συμβούλιο, πέντε εργάσιμες ημέρες πριν από την ημέρα 
της εκλογής. 

Οι εκπρόσωποι των λοιπών κατηγοριών εκλέγονται με 
τη φροντίδα των συνδικαλιστικών οργάνων και οι σχετικοί 
κατάλογοι υποβάλλονται εγκαίρως. Για όποιες κατηγο¬ 
ρίες δεν υπάρχουν τέτοια όργανα τα μέλη κάθε κατηγο¬ 
ρίας συγκαλούνται από τον Πρύτανη ή τον αναπληρωτή 
του σε ειδική συνέλευση, προκειμένου να γίνει η εκλογή 
των εκλεκτόρων-εκπροσώπωντους. Μετά την κατάρτισή 
τους οι κατάλογοι των εκλεκτόρων όλων των κατηγοριών 
επικυρώνονται από το Πρυτανικό Συμβούλιο και δεν επι¬ 
τρέπεται πλέον οποιαδήποτε τροποποίησή τους. Οι επι¬ 
κυρωμένοι κατάλογοι μαζί με το υπόλοιπο εκλογικό υλικό 
παραδίδονται στον πρόεδρο της εφορευτικής επιτροπής 
και είναι στη διάθεση των υποψηφίων. 

Άρθρο 16. 

Άλλα ζητήματα εκλογικής διαδικασίας 

Για την εύρυθμη διεξαγωγή της εκλογικής διαδικασίας 
το Πρυτανικό Συμβούλιο ορίζει εκλογικά τμήματα, στα 
οποία και κατανέμει τους ψηφοφόρους, στο μικρότερο 

δυνατό αριθμό κτιρίων. Για καθένα εκλογικό τμήμα ορίζει 
επίσης τριμελή εφορευτική επιτροπή (τακτικά και ανα¬ 
πληρωματικά μέλη), η οποία απαρτίζεται από ένα μέλος 
Δ.Ε.Π., ένα φοιτητή/τρια και ένα μέλος από τις υπόλοιπες 
κατηγορίες των εκλεκτόρων. 

Το Πρυτανικό Συμβούλιο αναλαμβάνει να εκδίδει σε ει¬ 
δικό φυλλάδιο σύντομα βιογραφικά σημειώματα των υπο¬ 
ψηφίων και το πρόγραμμά τους, τα οποία κατατίθενται με 
την υποβολή της υποψηφιότητας. Οι υποψήφιοι έχουν το 
δικαίωμα να ενημερώνουν τα μέλη του εκλεκτορικού σώ¬ 
ματος για την υποψηφιότητα και το πρόγραμμά τους. Οι 
πρυτανικές αρχές οφείλουν να διασφαλίζουν την ουσια¬ 
στική και ακώλυτη άσκηση του δικαιώματος αυτού. 

Άρθρο 17. 

Διεξαγωγή της ψηφοφορίας 

Η ψηφοφορία αρχίζει στις 9 π.μ. και λήγει στις 7.30’ μ. μ. 
Πριν από την έναρξή της, οι εφορευτικές επιτροπές ελέγ¬ 
χουν αν οι κάλπες είναι κενές και τις σφραγίζουν με βου¬ 
λοκέρι. 

Οι εκλέκτορες προσέρχονται και ψηφίζουν σύμφωνα με 
το πρόγραμμα σε εκλογικά τμήματα, όπως ορίζεται με τη 
σχετική απόφαση του Πρυτανικού Συμβουλίου. Οι εφο¬ 
ρευτικές επιτροπές αναγνωρίζουν τα στοιχεία της ταυτό¬ 
τητας των εκλογέων και επαληθεύουν την εγγραφή τους 
στον εκλογικό κατάλογο. Στη συνέχεια διαγράφουντο οι¬ 
κείο όνομα και αναγράφουντον αριθμό του δελτίου αστυ¬ 
νομικής ταυτότητας ή άλλου εγγράφου αναγνωριστικού 
της ταυτότητας των εκλογέων. Ακολούθως οι εκλογείς 
υπογράφουν παραπλεύρως από το όνομά τους, σε αντί¬ 
τυπο του εκλογικού καταλόγου. 

Σε κάθε εκλογέα οι επιτροπές παραδίδουν φάκελο και 
πλήρη σειρά ψηφοδελτίων. Οι φάκελοι πρέπει να φέρουν 
τη σφραγίδα του Πανεπιστημίου και μονογραφή του προ¬ 
έδρου της τριμελούς εφορευτικής επιτροπής. Ο εκλογέ¬ 
ας αποσύρεται σε ιδιαίτερο χώρο και εκεί κλείνει το ψη¬ 
φοδέλτιο μέσα στο φάκελο, τον οποίο ρίχνει ιδιοχείρως 
στην κάλπη. 

Άρθρο 18. 

Διαλογή ψήφων 

Μετά τη λήξη της ψηφοφορίας οι επιτροπές κηρύσ¬ 
σουν την περάτωσή της, κλείνουν τη θύρα της αίθουσας 
και αρχίζει η διαδικασία καταμέτρησης των ψηφοδελ¬ 
τίων. Μετά το άνοιγμα της κάλπης από τον πρόεδρο της 
εφορευτικής επιτροπής, αριθμούνται οι φάκελοι και απο¬ 
σφραγίζονται. Στη συνέχεια αριθμούνται τα ψηφοδέλτια, 
ελέγχεται η εγκυρότητά τους και μονογράφονται από 
τον Πρόεδρο. 

Τα ψηφοδέλτια είναι άκυρα στις εξής περιπτώσεις, ενό- 
ψειτης μυστικότητας της ψηφοφορίας, α) Ότανπεριέχο- 
νται σε φάκελο που φέρει στίγματα, σημεία ή λέξεις, εφό¬ 
σον αυτά κριθούν ως διακριτικά γνωρίσματα που προφα¬ 
νώς παραβιάζουντο απόρρητο της ψηφοφορίας, β) Όταν 
τα ψηφοδέλτια είναι διαφορετικά από εκείνα με τα οποία 
το Πανεπιστήμιο εφόδιασε τα εκλογικά τμήματα, γ) Όταν 
υπάρχει αλλοίωση στη μορφή ή στο περιεχόμενό τους ή 
έχουν σημειωθεί λέξεις, υπογραμμίσεις, στίγματα και εν 
γένει σημεία που παραβιάζουν το απόρρητο της ψηφο¬ 
φορίας, ως διακριτικά γνωρίσματα, δ) Όταν βρεθούν 
στον ίδιο φάκελο περισσότερα ψηφοδέλτια, λευκά, έγκυ¬ 
ρα ή μη, της ίδιας ή άλλης υποψηφιότητας. 


Άρθρο 19. 

Τήρηση και παράδοση πρακτικών 

Οι εφορευτικές επιτροπές τηρούν σχετικό πρακτικό, 
στο οποίο αναγράφονται, εκτός των άλλων στοιχείων, και 
α) οι αριθμοί των εγγεγραμμένων, των ψηφισάντων, των 
έγκυρων, άκυρων και λευκών ψηφοδελτίων, β) οι αριθμοί 
των έγκυρων ψηφοδελτίων κατά υποψηφιότητες. Ως 
πρωτόκολλο ψηφοφορίας οι επιτροπές χρησιμοποιούν 
ένα αντίτυπο του εκλογικού καταλόγου, στο οποίο θα 
υπογράφουν οι εκλογείς. Το πρακτικό και το πρωτόκολλο 
ψηφοφορίας υπογράφονται από τον πρόεδρο και τα μέλη 
της επιτροπής. 

Μετά το πέρας της διαλογής οι επιτροπές τοποθετούν 
μέσα σε φάκελο το πρακτικό, τους εκλογικούς καταλό¬ 
γους, το πρωτόκολλο ψηφοφορίας, τα ψηφοδέλτια τα¬ 
κτοποιημένα κατά υποψηφιότητες και κάθε άλλο σχετικό 
έγγραφο. Ακολούθως συντάσσουν ανακοίνωση αποτελε¬ 
σμάτων και τη διαβιβάζουν αμέσως στην κεντρική εφο¬ 
ρευτική επιτροπή. 

Άρθρο 20. 

Ενστάσεις 

Αρμόδια για να αποφανθεί επί ενστάσεων είναι η κε¬ 
ντρική εφορευτική επιτροπή. Οι ενστάσεις, ως προς την 
ψηφοφορία, υποβάλλονται εγγράφως στις επί μέρους 
εφορευτικές επιτροπές ή στην κεντρική επιτροπή, δίχως 
όμως να διακόπτεται η ψηφοφορία. 

Άρθρο 21. 

Συγκεντρωτικό πρακτικό εκλογής 

Για την εκλογή των υποψηφίων η κεντρική εφορευτική 
επιτροπή, αφού ελέγξει τα στοιχεία των φακέλων των επί 
μέρους επιτροπών, συντάσσει πρακτικό στο οποίο περιέ- 
χονταιτα εξής: ο ολικός αριθμός των εκλεκτόρων, οι αριθ¬ 
μοί των άκυρων, των λευκών και των έγκυρων ψηφοδελ¬ 
τίων, καθώς και ο αριθμός των ψήφων που έλαβε κάθε υπο¬ 
ψήφιος. Το πρακτικό υπογράφεται από όλα τα μέλη της 
κεντρικής εφορευτικής επιτροπής και διαβιβάζεται, χωρίς 
καθυστέρηση, στο απερχόμενο Πρυτανικό Συμβούλιο. 

II. Εκλογή Κοσμήτορα, Προέδρου Τμήματος και Διευ¬ 
θυντή Τομέα. 

Άρθρο 22. 

Εκλογή Κοσμήτορα και Προέδρου Τμήματος 

Για την εκλογή Κοσμήτορα Σχολής και Προέδρου Τμή¬ 
ματος ισχύουν οι ακόλουθες κοινές διατάξεις. Ο Κοσμή¬ 
τορας, ο οποίος έχει την πλήρη ευθύνη για τη νομιμότητα 
της διαδικασίας, συγκαλείτο σώμα των εκλεκτόρων σε ει¬ 
δική συνεδρίαση, με έγγραφη πρόσκληση. Οι εκπρόσω¬ 
ποι των μεταπτυχιακών φοιτητών/τριών εκλέγονται σε ει¬ 
δική συνέλευση με τη φροντίδα του Κοσμήτορα ή του 
συνδικαλιστικού τους οργάνου, εφόσον υπάρχει στη Σχο¬ 
λή. Μετά τη διαπίστωση απαρτίας και την υποβολή προ¬ 
φορικών ή γραπτών υποψηφιοτήτων, ορίζεται από τον 
Κοσμήτορα τριμελής εφορευτική επιτροπή για την υπο¬ 
βοήθηση του έργου του. Οι προταθέντες από μέλη του 
εκλεκτορικού σώματος υποψήφιοι υποχρεούνται, εφό¬ 
σον αρνούνται την υποψηφιότητά τους, να αιτιολογούν 
επαρκώς την άρνησή τους. Αν ο Κοσμήτορας είναι και 
υποψήφιος, προεδρεύει ο Αντιπρύτανης Ακαδημαϊκών 
Υποθέσεων. 

Ακολουθεί μυστική ψηφοφορία με ψηφοδέλτια. Η εφο¬ 
ρευτική επιτροπή παραδίδει στους εκλέκτορες φάκελο 
με ψηφοδέλτιο που έχει σφραγισθεί και μονογραφεί από 
τον πρόεδρο της επιτροπής τη στιγμή της παράδοσης 
των ψηφοδελτίων. Οι εκλέκτορες, αφού αποσυρθούν σε 
ιδιαίτερο χώρο και ψηφίσουν τον υποψήφιο της προτίμη¬ 
σής τους, κλείνουν τον φάκελο και τον ρίχνουν ιδιοχείρως 
στην κάλπη. Ακολουθεί η διαλογή των ψηφοδελτίων, για 
την οποία και τηρείται πρακτικό, κατ’ αναλογική εφαρμο¬ 
γή των διατάξεων περί εκλογής των πρυτανικών αρχών. Η 
εφορευτική επιτροπή παραδίδει το πρακτικό στον Κο¬ 
σμήτορα, ο οποίος ανακοινώνει το αποτέλεσμα. 

Μετά την εκλογή του Προέδρου Τμήματος ακολουθεί η 
εκλογή Αναπληρωτή Προέδρου, η οποία όμως μπορεί να 
διεξαχθεί και ταυτόχρονα με την προηγούμενη. Για την 
εκλογή αυτήν ισχύει αναλόγως ό,τι και για την εκλογή του 
Προέδρου Τμήματος. 

Τα πρακτικά των συνελεύσεων των εκλεκτορικών σωμά¬ 
των για την εκλογή Κοσμήτορα, Προέδρου και Αναπληρω¬ 
τή Προέδρου Τμήματος τηρούν ο Γραμματέαςτης Σχολής 
ή ο Γ ραμματέας του Τμήματος αντιστοίχως. Τα πρακτικά 
υπογράφονται από τον Κοσμήτορα και τον αρμόδιο Γραμ- 
ματέα και διαβιβάζονται στην Πρυτανεία από τον Κοσμή¬ 
τορα για την έκδοση της πράξης του διορισμού. 

Σε περίπτωση ισοψηφίας υποψηφίων, επαναλαμβάνε¬ 
ται η ψηφοφορία ως προς αυτούς. Αν αυτή αποβεί άγονη, 
η διαδικασία συνεχίζεται επαναλαμβανόμενη εξ αρχής. 

Άρθρο 23. 

Εκλογή Διευθυντή Τομέα, Εργαστηρίου και Κλινικής 

Ο απερχόμενος Διευθυντής Τομέα -και σε περίπτωση 
κωλύματος του ο Πρόεδρος του Τμήματος- καλεί σε συ¬ 
νέλευση τα μέλη της Συνέλευσης του Τομέα με θέμα την 
εκλογή νέου Διευθυντή. Εκλογή Διευθυντή Υποτομέα γί¬ 
νεται όπως η κειμένη νομοθεσία ορίζει. 

Αφού διαπιστωθεί απαρτία, υποβάλλονται υποψηφιότη¬ 
τες και ακολουθεί μυστική ψηφοφορία. Εκλέγεται ο υπο¬ 
ψήφιος που συγκέντρωσε την απόλυτη πλειοψηφία των 
παρόντων. Διαφορετικά η ψηφοφορία επαναλαμβάνεται 
μεταξύ των δύο πρώτων υποψηφίων και εκλέγεται όποιος 
συγκεντρώσει τις περισσότερες ψήφους. Μοναδικός υπο¬ 
ψήφιος Διευθυντής του Τομέα δεν εκλέγεται, αν δεν συ- 
γκεντρώσειτο ένατρίτοτουλάχιστοντων ψήφωντου εκλε- 
κτορικού σώματος. Αν η ψηφοφορία αποβεί άγονη, η δια¬ 
δικασία συνεχίζεται επαναλαμβανόμενη εξ αρχής. Σε 
περίπτωση απουσίας ή κωλύματος του Διευθυντή του Το¬ 
μέα, τη Συνέλευση του Τομέα συγκαλεί ο Πρόεδρος του 
Τμήματος. Το αποτέλεσμα της εκλογής ανακοινώνεται 
στον Πρόεδρο του Τμήματος. Σε περίπτωση ισοψηφίας 
υποψηφίων, επαναλαμβάνεται η ψηφοφορία ως προς αυ¬ 
τούς και σε περίπτωση νέας ισοψηφίας γίνεται κλήρωση. 

Εκλογή Διευθυντή Εργαστηρίου ή Κλινικής γίνεται, σύμ¬ 
φωνα με τις ισχύουσες διατάξεις, από τα μέλη της Συνέ- 
λευσηςτου Τομέα ή του Τμήματος, με μυστική ψηφοφορία. 

ΚΕΦΑΛΑΙΟ Γ’ 

ΕΠΙΤΡΟΠΕΣ ΤΟΥ Α. Π.Θ. - ΚΑΝΟΝΕΣ ΛΕΙΤΟΥΡΓΙΑΣ ΣΥΜ¬ 
ΒΟΥΛΙΩΝ ΚΑΙ ΕΠΙΤΡΟΠΩΝ 

Άρθρο 24. 

Επιτροπή Κοσμητόρων 

Οι Κοσμήτορες συναποτελούν Επιτροπή, η οποία επι¬ 
φορτίζεται με αρμοδιότητες που καθορίζονται από τη Σύ¬ 


γκλητο, ιδίως προς εξέταση ζητημάτων γενικότερου ακα¬ 
δημαϊκού ενδιαφέροντος. Συγκαλείται και προεδρεύεται 
από Αντιπρύτανη. Η σύνθεσή της μπορεί να διευρύνεται 
κατά περίπτωση και με άλλα μέλη της πανεπιστημιακής 
κοινότητας, ανάλογα με το προς εξέταση θέμα. 

Άρθρο 25. 

Κανόνες λειτουργίας 

Η λειτουργία των Συμβουλίων και των Επιτροπών του 
Πανεπιστημίου διέπεται από τους ακόλουθους κανόνες, 
εκτός αν υπάρχει διαφορετική νομική ρύθμιση. 

Ο Πρόεδρος ή ο νόμιμος αναπληρωτής του συγκαλείτο 
όργανο με έγγραφη πρόσκλησή του, στην οποία αναγρά¬ 
φεται ο χρόνος, οτόπος και τα θέματα της ημερήσιας διά¬ 
ταξης της συνεδρίασης. Η πρόσκληση με το απαραίτητο 
πληροφοριακό υλικό διανέμεται τουλάχιστο δύο εργάσι¬ 
μες ημέρες πριν από τη συνεδρίαση. Σε επείγουσα περί¬ 
πτωση η πρόσκληση αρκεί να γίνει τηλεφωνικά ή τηλε¬ 
γραφικά, οπότε αποδεικνύεται από σημείωση σε ειδικό βι¬ 
βλίο που τηρεί ο Γ ραμματέας. 

Το όργανο βρίσκεται σε απαρτία, όταν είναι παρόντα τα 
μισό από τα μέλη του που έχουν δικαίωμα ψήφου. Διαφο¬ 
ρετικά το όργανο μπορεί να συγκληθεί εκ νέου μέσα σε 
δέκα ημέρες, οπότε τελεί σε απαρτία οσαδήποτε μέλη και 
αν είναι παρόντα. 

Τα θέματα της ημερήσιας διάταξης συζητούνται με τη 
σειρά που αναγράφονται. Με απόφαση της πλειοψηφίας 
των παρόντων η σειρά μπορεί να μεταβληθεί. Θέματα με 
επείγοντα χαρακτήρα μπορεί να συζητηθούν εκτός ημε¬ 
ρήσιας διάταξης ύστερα από απόφαση των δύο τρίτων 
των μελών. 

Η συζήτηση είναι ελεύθερη για όλα τα μέλη του οργά¬ 
νου, με τη χρήση εύλογου χρόνου για την ανάπτυξη των 
απόψεών τους. Εισηγητής των θεμάτων της ημερήσιας 
διάταξης είναι ο Πρόεδρος ή μέλος του οργάνου που έχει 
ορισθεί εισηγητής. Οι αποφάσεις λαμβάνονται με απόλυ¬ 
τη πλειοψηφία των παρόντων μελών. Για την εκτέλεση 
των αποφάσεων μεριμνά ο Πρόεδρος. 

Για κάθε συνεδρίαση τηρούνται πρακτικά στα οποία κα¬ 
ταχωρίζονται συνοπτικά ή και αυτούσια, αν συντρέχει λό¬ 
γος, οι εισηγήσεις, οι προτάσεις, οι συζητήσεις και οι απο¬ 
φάσεις. Σε αυτά καταχωρίζεται υποχρεωτικά και η γνώμη 
της μειοψηφίας. Ο Γ ραμματέας, εφόσον υπάρχει, έχει την 
επιμέλεια και την ευθύνη από κοινού με τον Πρόεδρο για 
την τήρηση των πρακτικών. Τα πρακτικά μετά την καθα- 
ρογραφή τους υπογράφονται από τον Πρόεδρο και το 
Γραμματέα, δίχως άλλη επικύρωση. 

ΚΕΦΑΛΑΙΟ Δ' 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΟΥ ΔΙΔΑΚΤΙΚΟΥ ΚΑΙ 
ΛΟΙΠΟΥ ΠΡΟΣΩΠΙΚΟΥ ΤΟΥ ΠΑΝΕΠΙΣΤΗΜΙΟΥ 

I. Δικαιώματα και υποχρεώσεις του διδακτικού και ερευ¬ 
νητικού προσωπικού (ΔΕΠ) 

Άρθρο 26. 

Ορκωμοσία μελώνΔ.Ε.Π. 

Ο διορισμός και η μονιμοποίηση μέλους Δ.Ε.Π. γίνεται 
με πράξη του Πρύτανη σύμφωνα με το Νόμο. Ομοίως η 
ανάληψη καθηκόντων του μέλους Δ.Ε.Π., αφού δοθεί ο 
νενομισμένος όρκος: "Ορκίζομαι να φυλάττω πίστη στην 
πατρίδα, υπακοή στο Σύνταγμα και τους Νόμους και να 
εκπληρώνω ευσυνειδήτως τα καθήκοντά μου". Όποιος 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


15767 


δεν επιθυμεί να δώσει όρκο θρησκευτικού τύπου, μπορεί 
να επικαλεσθεί την τιμή και συνείδησή του. 

Άρθρο 27. 

Δικαιώματα μελών Δ.Ε. Π. 

Τα μέλη Δ.Ε.Π. δικαιούνται να κάνουν χρήση των εγκα¬ 
ταστάσεων του Πανεπιστημίου (βιβλιοθήκες, σπουδα¬ 
στήρια, εργαστήρια κλπ.) σύμφωνα με τις αποφάσεις των 
οικείων πανεπιστημιακών οργάνων. 

Η διοίκηση του Τμήματος και του Πανεπιστημίου οφεί¬ 
λει, στο μέτρο του δυνατού, να εξασφαλίζει την εγκατά¬ 
σταση (στέγαση, εξοπλισμό γραφείων) για όλα τα μέλη 
Δ.Ε.Π. 

Όλα τα μέλη Δ.Ε.Π. έχουν δικαίωμα να συμμετέχουν 
ελεύθερα και ανεμπόδιστα στα συλλογικά όργανα του 
Τμήματος και του Πανεπιστημίου σύμφωνα με τις εκά- 
στοτε ισχύουσες διατάξεις. 

Τα μέλη Δ.Ε.Π. έχουν το δικαίωμα να λαμβάνουν γνώση 
όλων των αποφάσεων των πανεπιστημιακών οργάνων. Το 
δικαίωμά τους αυτό ασκείται ύστερα από σχετική αίτηση 
προς τον Πρόεδρο του οικείου οργάνου. 

Άρθρο 28. 

Βασικές υποχρεώσεις μελών Δ.Ε.Π. 

Κάθε μέλος Δ.Ε.Π. α) ασκεί διδακτικό έργο όπως ο Νό¬ 
μος ορίζει, σύμφωνα με τις ανάγκες κάθε Τμήματος, σε 
προπτυχιακό ή και μεταπτυχιακό επίπεδο. Το διδακτικό 
έργο συνίσταται όχι μόνο στην ανάληψη συγκεκριμένων 
ωρών διδασκαλίας σε μαθήματα, εργαστήρια, κλινικές 
και φροντιστήρια, αλλά και σε ουσιαστική καθοδήγηση 
των φοιτητών/τριών για εκπόνηση εργασιών, διπλωματι¬ 
κών εργασιών, διδακτορικών διατριβών. Στο ευρύτερο 
εκπαιδευτικό έργο των μελών Δ.Ε.Π. εμπίπτει και η διόρ¬ 
θωση κάθε είδους εργασιών των φοιτητών/τριών, καθώς 
και η επίβλεψη ή η παρακολούθηση διδακτορικών διατρι¬ 
βών. β) Επίσης οφείλει να δέχεται φοιτητές/τριες, για θέ¬ 
ματα που σχετίζονται με την εκπαιδευτική και ερευνητική 
διαδικασία, σε ώρες που πρέπει να ανακοινώνονται και να 
μην είναι μόνον απογευματινές και συγκεντρωμένες σε 
μια ημέρα. Οι ημέρες και οι ώρες της υποδοχής των φοι- 
τητών/τριών πρέπει να αναρτώνται στην αρχή κάθε εξα¬ 
μήνου έξω από το χώρο υποδοχής και να ανακοινώνονται 
στη Γραμματεία του οικείου Τομέα, γ) Οφείλει ακόμη να 
συμμετέχει ενεργώς στις διοικητικές δραστηριότητες 
των συλλογικών οργάνων και να συμβάλλει στην οργάνω¬ 
ση και σωστή λειτουργία των εκπαιδευτικών και των ερευ¬ 
νητικών δραστηριοτήτων του Τμήματος και του Τομέα, δ) 
Προσφέρει ερευνητικό έργο (βασική και εφαρμοσμένη 
έρευνα). 

Οι ανωτέρω υποχρεώσεις πρέπει να εκπληρώνονται 
στο χώρο του Πανεπιστημίου, ώστε οι ώρες της πρόσθε¬ 
της παρουσίας των μελών Δ.Ε.Π. στο Πανεπιστήμιο να 
αποτελούν ουσιαστική συμμετοχή στις παιδευτικές διαδι¬ 
κασίες του. Οι ώρες αυτές δεν επιτρέπεται να είναι λιγό- 
τερες από δέκα τέσσερις εβδομαδιαίως. 

Οι ειδικοί επιστήμονες που προσλαμβάνονται με σύμ¬ 
βαση εργασίας ορισμένου χρόνου έχουν δικαιώματα και 
υποχρεώσεις ανάλογες προς εκείνες των μελών Δ.Ε.Π., 
με τους περιορισμούς που θέτει η κειμένη νομοθεσία. 

Πέραν των ανωτέρω υποχρεωτικών ωρών διδασκαλίας 
και παρουσίας, αναγνωρίζεται η ιδιαιτερότητα του έργου 
της Σχολής επιστημών υγείας ή και άλλων Τμημάτων, στα 


οποία το νοσηλευτικό έργο και η εργαστηριακή υποστή¬ 
ριξή του (κλινική και βασική έρευνα) καθώς και οι εφημε¬ 
ρίες αποτελούν έργο άρρηκτα συνδεόμενο με την εκπαι¬ 
δευτική διαδικασία. Οι υποχρεώσεις, το ωράριο και οι 
όροι συνεργασίας για τα ανωτέρω καθορίζονται σε σύμ¬ 
βαση του ΑΕΙ με τους αρμόδιους φορείς του Υπουργείου 
Υγείας, μετά από γνώμη του ενδιαφερομένου Τμήματος. 

Άρθρο 29. 

Άλλες υποχρεώσεις 

Η εξωπανεπιστημιακή απασχόληση των μελών Δ.Ε.Π. 
(π.χ. κατοχή δεύτερης θέσης, ανάθεση εντολής διδασκα¬ 
λίας σε άλλο Α.Ε.Ι., μερική άσκηση επαγγελματικής δρα¬ 
στηριότητας κλπ.) επιτρέπεται μόνο βάσει της εκάστοτε 
κειμένης νομοθεσίας, κατά τη διάκριση του Νόμου σε μέ¬ 
λη Δ.Ε.Π. πλήρους ή μερικής απασχόλησης. 

Τα μέλη Δ.Ε.Π. οφείλουν να αποδέχονται τον ορισμό 
τους ως μέλους εισηγητικής επιτροπής και εκλεκτορικού 
σώματος στο ίδιο ή άλλο ΑΕΙ, να εκπληρώνουν τις διοικη¬ 
τικές και λοιπές υποχρεώσεις τους στο Τμήμα, συμβάλ¬ 
λοντας στην εύρυθμη λειτουργία του. Εφόσον μετέχουν 
σε συλλογικά όργανα, έχουν καθήκον να παρίστανται σε 
όλη τη διάρκεια των συνεδριάσεων. Απουσία ή αποχώρη¬ 
ση πριν από τη λήξη της συνεδρίασης επιτρέπεται μόνο 
για ανυπαίτιο λόγο, που γνωστοποιείται στον Προεδρεύ- 
οντα. 

Η προθεσμία ανάληψης καθηκόντων από όσους διορί¬ 
ζονται ή εξελίσσονται σε θέσεις Δ.Ε.Π. αρχίζει από την 
κοινοποίηση της δημοσίευσης της πράξης διορισμού 
στην Εφημερίδα της Κυβερνήσεως. Εάν εκλεγούν σε θέ¬ 
ση Δ.Ε.Π. σε άλλο Τμήμα του ίδιου Πανεπιστημίου ή σε 
άλλο ΑΕΙ, θεωρείται ότι παραιτήθηκαν αυτοδικαίως από 
τη θέση που κατείχαν μέχρι τούδε. Η παραίτηση ισχύει 
από την ημερομηνία ανάληψης νέων καθηκόντων. 

Μέλη Δ.Ε.Π. που αποχωρούν από την υπηρεσία αποδί¬ 
δουν τη χρήση του γραφείου στο οποίο στεγάζονταν και 
παραδίδουν εντός μηνός στο Διευθυντή του Τομέα τα όρ¬ 
γανα και τα υλικά που είχαν στη διάθεσή τους. 

Άρθρο 30. 

Επιμόρφωση των μελών Δ.Ε.Π. 

Ο εμπλουτισμός των γνώσεων των μελών Δ.Ε.Π. σε δι¬ 
οικητικό, διδακτικό και ερευνητικό έργο, στην Ελλάδα και 
στο εξωτερικό, γίνεται στα πλαίσια της ισχύουσας νομο¬ 
θεσίας και των πανεπιστημιακών οργάνων του Αριστοτε- 
λείου Πανεπιστημίου. Οι όροι συμμετοχής των μελών 
Δ.Ε.Π. σε προγράμματα επιμόρφωσης κάθε μορφής κα¬ 
θορίζονται με αποφάσεις της Συγκλήτου ή του Πρυτανι- 
κού Συμβουλίου, μετά από πρόταση της Γενικής Συνέ¬ 
λευσης κάθε Τμήματος, εφόσον δεν παρακωλύεται ου- 
σιωδώς το διδακτικό και λοιπό έργο του οικείου Τομέα. Ο 
κατά τα ανωτέρω εμπλουτισμός γνώσεων και η συμμετο¬ 
χή σε προγράμματα επιμόρφωσης θεωρείται ότι αποτε¬ 
λούν μέρος της προετοιμασίας του εκπαιδευτικού έργου 
των μελών Δ.Ε.Π. 

II. Δικαιώματα και υποχρεώσεις λοιπών κατηγοριών 
προσωπικού. 

Άρθρο 31. 

Επιμελητές, Βοηθοί και Επιστημονικοί Συνεργάτες 

Για τους Επιμελητές, Βοηθούς και Επιστημονικούς Συ¬ 
νεργάτες ισχύει ό,τι και για τα μέλη Δ.Ε.Π. σχετικώς με τις 

ώρες διδασκαλίας και τις ώρες συνεργασίας με φοιτη- 
τές/τριες, πέραν των επιτηρήσεων. Το εκπαιδευτικό έργο 
τους, όπως περιγράφεται στο Νόμο, ασκείται στα πλαίσια 
των αποφάσεωντου Τομέα καιτου Τμήματος. Οι ώρες πα¬ 
ρουσίας των μελών αυτών συνολικώς δεν μπορεί να είναι 
λιγότερες από είκοσι δύο την εβδομάδα. Τ ο διοικητικό έρ¬ 
γο τους περιλαμβάνει τη συμμετοχή τους στα συλλογικά 
όργανα, όπως προβλέπεται από το Νόμο, τη συμμετοχή 
τους σε επιτροπές που ορίζονται από το Τμήμα. 

Τα Τμήματα και οι Τομείς αξιοποιούν τους Επιμελητές, 
Βοηθούς και Επιστημονικούς Συνεργάτες, αναθέτοντάς 
τους ιδίως επιστημονική συνδρομή σε υπηρεσία σπουδα¬ 
στηρίου ή και βιβλιοθήκης, με σκοπό την καθοδήγηση των 
φοιτητών/τριών, φροντιστήρια, εργαστηριακές ασκή¬ 
σεις, καθώς και διδακτικά καθήκοντα σε συνεργασία με 
τους διδάσκοντες. 

Άρθρο 32. 

Ειδικό και Εργαστηριακό Διδακτικό Προσωπικό 

Τα μέλη του Ειδικού και Εργαστηριακού Διδακτικού 
Προσωπικού (Ε.Ε.ΔΙ.Π.) έχουν την υποχρέωση να: α) δι- 
δάσκουντουλάχιστον οκτώ ώρες την εβδομάδα, ανάλογα 
με τον αριθμό των ωρών που προβλέπεται από κάθε Τ μή¬ 
μα για τη διδασκαλία του οικείου μαθήματος σε κάθε εξά¬ 
μηνο. β) Δέχονται τους φοιτητές/τριες τουλάχιστον τέσ¬ 
σερις ώρες την εβδομάδα για θέματα που σχετίζονται με 
την εκπαιδευτική διαδικασία. Οι ώρες αυτές πρέπει να 
ανακοινώνονται και να μην είναι μόνον απογευματινές και 
συγκεντρωμένες σε μία ημέρα. Οι ημέρες και οι ώρες της 
υποδοχής των φοιτητών/τριών πρέπει να αναρτώνται 
στην αρχή κάθε εξαμήνου, έξω από το χώρο υποδοχής, γ) 
Συμμετέχουν σε διοικητικά όργανα και επιτροπές, που 
έχουν σχέση με το αντικείμενό τους, δ) Έχουν συνολική 
παρουσία στο Πανεπιστήμιο τουλάχιστον είκοσι δύο 
ωρών κάθε εβδομάδα. 

Ειδικώς για τα μέλη του Ε.Ε.ΔΙ.Π. που κατέχουν οργανι¬ 
κές θέσεις στα Τμήματα, είναι ενταγμένα σε Τομείς και δι¬ 
δάσκουν μαθήματα του προγράμματος σπουδών του Το¬ 
μέα στον οποίο ανήκουν, ισχύει ό,τι και για τα μέλη του 
Δ.Ε.Π. αναφορικώς με τις ώρες διδασκαλίας, τις ώρες συ¬ 
νεργασίας με τους φοιτητές/τριες και τις ώρες συνολικής 
παρουσίας στο Πανεπιστήμιο. 

Τα μέλη του Ε.Ε.ΔΙ.Π. μπορούν να συμμετέχουν σε εκ¬ 
παιδευτικά προγράμματα και σεμινάρια που οργανώνο¬ 
νται στον κύκλο των ενδιαφερόντων τους. Μπορούν επί¬ 
σης, στα πλαίσια των αποφάσεων του οικείου Τ μήματος, 
να κάνουν χρήση των εργαστηρίων, βιβλιοθηκών και λοι¬ 
πών εγκαταστάσεων για τη διευκόλυνση του εκπαιδευτι¬ 
κού και ερευνητικού έργου τους. 

Η διοίκηση του Τμήματος καιτου Πανεπιστημίου οφεί¬ 
λει να εξασφαλίζει την εγκατάσταση (στέγαση, εξοπλι¬ 
σμό γραφείων) για όλα τα μέλη Ε.Ε.ΔΙ.Π. Τα μέλη 
Ε.Ε.ΔΙ.Π. έχουν δικαίωμα να συμμετέχουν στα συλλογικά 
όργανα του Τμήματος και του Πανεπιστημίου, σύμφωνα 
προς τις εκάστοτε ισχύουσες διατάξεις. Επίσης, έχουν το 
δικαίωμα να λαμβάνουν γνώση των αποφάσεων των πα¬ 
νεπιστημιακών οργάνων, ιδίως αυτών που αφορούν στο 
διδακτικό και ερευνητικό τους έργο. 

Άρθρο 33. 

Αλλοδαποί δάσκαλοι 

Με εισήγηση του Τομέα και απόφαση της Γ ενικής Συνέ¬ 
λευσης του Τ μήματος μπορεί να ανατίθεται η διδασκαλία 


ξένης γλώσσας και φιλολογίας σε αλλοδαπό πολίτη με τα 
κατά Νόμον απαιτούμενα προσόντα, με ετήσια σύμβαση, 
η οποία μπορεί να ανανεώνεται. Τα διδακτικά και λοιπά 
καθήκοντα των αλλοδαπών δασκάλων είναι όμοια με εκεί¬ 
να των μελών Ε.Ε.ΔΙ.Π. που είναι ενταγμένα στα Τμήματα. 

Άρθρο 34. 

Επιμόρφωση του λοιπού διδακτικού προσωπικού 

Για την επιμόρφωση του προσωπικού των άρθρων 31 
και 32 εφαρμόζεται αναλογικώς ό,τι ισχύει για τα μέλη 
Δ.Ε.Π., στο πλαίσιο των αποφάσεωντων αρμόδιων οργά¬ 
νων που αφορούν στις κατηγορίες αυτές. 

Άρθρο 35. 

Ειδικό Τεχνικό Εργαστηριακό Προσωπικό 

Κάθε μέλος του Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) εργάζεται 30 ώρες την εβδομάδα, πέ¬ 
ραν των επιτηρήσεων, με βάση τα ειδικά του προσόντα και 
τον προσδιορισμό των καθηκόντων που τού ανατέθηκαν, 
ύστερα από εισήγηση του Διοικητικού Συμβουλίου του 
Τμήματος και απόφαση της Γ ενικής Συνέλευσης του Τμή¬ 
ματος. Έχει συνεχές ωράριο εργασίας, εκτός από ειδικές 
περιπτώσεις που καθορίζονται με απόφαση του Διοικητι¬ 
κού Συμβουλίου του Τμήματος. Με βάση το εγκρινόμενο 
από το Διοικητικό Συμβούλιο καθηκοντολόγιο, οι Διευθυ¬ 
ντές των Τομέων κατανέμουν τα καθήκοντα στα μέλη 
Ε.Τ.Ε.Π. του Τομέα. Η πράξη ανάθεσης καθηκόντων επικυ¬ 
ρώνεται από τη Συνέλευση του Τομέα. Ο Διευθυντής του 
Τομέα είναι υπεύθυνος για τον έλεγχο κατά την εκτέλεση 
των εργασιών που έχουν ανατεθεί στα μέλη του Ε.Τ.Ε.Π. 

Ειδικότερα το μέλος του Ε.Τ.Ε.Π.: 

α) Επικουρεί στην τεχνική προετοιμασία και την ανάπτυ¬ 
ξη των πειραμάτων, των φροντιστηρίων και των εργαστη¬ 
ριακών ασκήσεων, β) Προγραμματίζει, χειρίζεται και συ¬ 
ντηρεί ηλεκτρονικούς υπολογιστές και άλλα επιστημονικά 
όργανα. Εξυπηρετεί τη λειτουργία των βιβλιοθηκών των 
Τμημάτων, γ) Συμμετέχει στο έργο των Κλινικών, δ) Διεκ- 
περαιώνει διοικητικό ή άλλο έργο των συλλογικών οργά¬ 
νων, στα οποία ανήκει, ιδίως τήρηση αλληλογραφίας, δα¬ 
κτυλογράφηση εγγράφων, παρακολούθηση οικονομικών 
στοιχείων, παραγγελίες βιβλίων, οργάνων και γραφικής 
ύλης, ε) Μέλη του Ε.Τ.Ε.Π. με ειδικά προσόντα για εκπαι¬ 
δευτικό, εργαστηριακό και ερευνητικό έργο και με πτυχίο 
τριτοβάθμιας εκπαίδευσης μπορούν να αναλαμβάνουν 
ανάλογα καθήκοντα, με απόφαση του Τμήματος. 

Η συμμετοχή των μελών του Ε.Τ.Ε.Π. σε εκπαιδευτικά 
προγράμματα ή σεμινάρια, σε συνέδρια στο εσωτερικό ή 
στο εξωτερικό, γίνεται στα πλαίσια των αποφάσεων της 
Συγκλήτου ή του Πρυτανικού Συμβουλίου, μετά από πρό¬ 
ταση του Διοικητικού Συμβουλίου του Τμήματος και εφό¬ 
σον δεν παρακωλύεται η λειτουργία του οικείου Τομέα, 
σπουδαστηρίου ή εργαστηρίου. 

Το Ε.Τ. Ε. Π. μπορεί να συμμετέχει στις επιτηρήσεις σε εξε¬ 
τάσεις μαθημάτων του οικείου Τομέα, καθώς και στις επιτη¬ 
ρήσεις και επιτροπές των εξετάσεων που πραγματοποιού¬ 
νται από το ΑΠΘ για μετεγγραφές, κατατάξεις σε Τ μήματα 
του Πανεπιστημίου και εισαγωγή στη Σχολή Καλών Τεχνών. 

Άρθρο 36. 

Διοικητικό Προσωπικό 

Το Διοικητικό Προσωπικό ακολουθεί το ωράριο εργα¬ 
σίας των δημοσίων υπαλλήλων. 

Η υπηρεσία φύλαξης του Πανεπιστημίου (φύλακες-νυ- 
χτοφύλακες-θυρωροί) λειτουργεί σε 24ωρη βάση και κα¬ 
τά τις διακοπές και αργίες. Το Πρυτανικό Συμβούλιο μπο¬ 
ρεί με απόφασή του να αλλάζει την ώρα έναρξης και λή¬ 
ξης ή να περιορίζει τις ώρες εργασίας κατά τις ημέρες 
των διακοπών. 

Το Διοικητικό Προσωπικό συμμετέχει στις επιτηρήσεις 
και επιτροπές των εξετάσεων που πραγματοποιούνται από 
το ΑΠΘ για μετεγγραφές, κατατάξεις σε Τμήματα του Πα¬ 
νεπιστημίου και εισαγωγή στη Σχολή των Καλών Τεχνών. 

Το Διοικητικό Προσωπικό μπορεί να συμμετέχει για τη 
γραμματειακή υποστήριξη και την οικονομική διαχείριση 
σε ερευνητικά προγράμματα. 

Άρθρο 37. 

Εκπαίδευση και επιμόρφωση του Διοικητικού Προσωπι¬ 
κού και του Ε.Τ.Ε.Π. 

Με απόφαση του Πρυτανικού Συμβουλίου μπορεί να 
οργανώνονται προγράμματα εισαγωγικής εκπαίδευσης, 
διδασκαλίας ξένων γλωσσών, επιμόρφωσης και εξειδί- 
κευσης των μελών του Διοικητικού Προσωπικού και του 
Ε.Τ.Ε.Π. σε συνεργασία με το Εθνικό Κέντρο Δημόσιας Δι¬ 
οίκησης ή με άλλους φορείς, στο πλαίσιο των διατάξεων 
της κείμενης νομοθεσίας. 

Με απόφαση του Πρυτανικού Συμβουλίου και ύστερα 
από πρόταση των συνδικαλιστικών φορέων του Διοικητι¬ 
κού Προσωπικού και του Ε.Τ.Ε.Π., μπορούν να οργανώ¬ 
νονται σεμινάρια της παραπάνω παραγράφου, επιδοτού¬ 
μενα ή όχι. Με την ίδια απόφαση εγκρίνεται η σχετική πί¬ 
στωση, ορίζονται οι εισηγητές, η οργανωτική επιτροπή 
και κάθε άλλη λεπτομέρεια. 

Με πρωτοβουλία μελών Διοικητικού Προσωπικού και 
Ε.Τ.Ε.Π. με κοινό υπηρεσιακό αντικείμενο μπορούν να ορ¬ 
γανώνονται συναντήσεις κατά τη διάρκεια του νόμιμου 
ωραρίου, για ενημέρωση και συζήτηση θεμάτων σχετικών 
με το αντικείμενό τους και ύστερα από σχετική ανακοίνω¬ 
ση στην Π ρυτανεία, χωρίς να παρακωλύεται το εκπαιδευ¬ 
τικό έργο του Πανεπιστημίου. 

Άρθρο 38. 

Γενική διάταξη 

Τα Τμήματα και οι Τομείς είναι υπεύθυνα για την ομαλή 
διεξαγωγή και επιτήρηση των εξετάσεων. Ως επιτηρητές 
χρησιμοποιούνται μέλη Δ.Ε.Π., Επιμελητές, Βοηθοί, Επι¬ 
στημονικοί Συνεργάτες, υποψήφιοι διδάκτορες και μετα¬ 
πτυχιακοί υπότροφοι του Ι.Κ.Υ. απασχολούμενοι στο 
πλαίσιο του οικείου Τομέα, μέλη Ε.Ε.ΔΙ.Π. και Ε.Τ.Ε.Π. Η 
συμπεριφορά των επιτηρητών δεν επιτρέπεται να είναι 
προσβλητική για την αξιοπρέπεια των εξεταζομένων. Για 
τις γραπτές εξετάσεις, κάθε επιμέρους Τμήμα ορίζει τον 
ελάχιστο και μέγιστο χρόνο διάρκειας. 

Σε εξαιρετικές περιπτώσεις στις οποίες μέλη όλων των 
κατηγοριών προσφέρουν εργασία κάτω από ανθυγιεινές 
και επικίνδυνες συνθήκες, η Σύγκλητος αποφασίζει τη 
μείωση του ωραρίου, ύστερα από πρόταση του Τομέα και 
απόφαση της Γενικής Συνέλευσης του Τμήματος ή μετά 
από πρόταση της αρμόδιας διεύθυνσης. 

Άρθρο 39. 

Άδειες απουσίας προσωπικού 

Οι διακοπές όλου του διδακτικού προσωπικού αρχίζουν 
την πρώτη Ιουλίου και λήγουν την τριακοστή πρώτη Αυ- 


γούστου κάθε έτους. Η ημερομηνία έναρξης είναι δυνα¬ 
τόν να μετατίθεται με απόφαση της Συγκλήτου, ανάλογα 
με την περάτωσητων εξετάσεωντου εαρινού εξαμήνου. 

Εκτός του χρόνου των διακοπών τα μέλη Δ. Ε.Π., Επιμε¬ 
λητές, Βοηθοί και Επιστημονικοί Συνεργάτες, και 
Ε. Ε.ΔΙ. Π. πρέπει να γνωστοποιούν τον τόπο της διαμονής 
τους κατά τη διάρκεια της απουσίας τους από την έδρα 
του Πανεπιστημίου, όπου είναι υποχρεωμένα βάσει του 
Νόμου να κατοικούν μόνιμα. 

Οι Επιμελητές, Βοηθοί και Επιστημονικοί Συνεργάτες 
απουσιάζουν ύστερα από αίτησή τους στο Τμήμα και εφό¬ 
σον δεν παρακωλύεται η λειτουργία του Τμήματος ή του 
Τομέα κατά το συγκεκριμένο χρονικό διάστημα των δια¬ 
κοπών. 

Τα μέλη Ε.Τ.Ε.Π. δικαιούνται, κατάτο χρονικό διάστημα 
από 15 Ιουνίου έως 15 Σεπτεμβρίου, άδειας τριάντα δύο 
εργάσιμων ημερών, με την προϋπόθεση ότι δεν παρακω¬ 
λύεται η λειτουργία του Τομέα όπου εργάζεται το μέλος 
του Ε.Τ.Ε.Π. 

Την άδεια θερινών διακοπών στο προσωπικό των δύο 
προηγουμένων παραγράφων χορηγεί ο Πρόεδρος του 
Τμήματος, μετά από εισήγηση του Δ/ντή του Τομέα. 

Το Διοικητικό Προσωπικό δικαιούται κανονικής άδειας 
απουσίας, σύμφωνα με τον υπαλληλικό Κώδικα. 

Μέρος της κανονικής άδειας απουσίας των ανωτέρω 
κατηγοριών προσωπικού χορηγείται υποχρεωτικά από 
1ης Αυγούστου έως και 15 Αυγούστου. Με απόφαση του 
Πρυτανικού Συμβουλίου ορίζονται οι απαραίτητες για τη 
λειτουργία του Πανεπιστημίου εξαιρέσεις. 

Γ ια έκτακτους προσωπικούς ή οικογενειακούς λόγους 
είναι δυνατή η χορήγηση άδειας με αποδοχές για διάστη¬ 
μα μέχρι δέκα ημερών για τα μέλη Δ.Ε.Π. απάτην Κοσμη¬ 
τεία και στα άλλα μέλη του Πανεπιστημίου από τη Διοίκη¬ 
ση, ύστερα από έγκριση του Πρυτανικού Συμβουλίου. Οι 
εκπαιδευτικές και οι άλλες ειδικές άδειες χορηγούνται 
στα μέλη του Πανεπιστημίου όπως ορίζει η ισχύουσα νο¬ 
μοθεσία για κάθε κατηγορία. Οι διατάξεις του Υπαλληλι¬ 
κού Κώδικα, σχετικά με τη χορήγηση των λοιπών αδειών, 
εφαρμόζονται και στα μέλη του Ε.Ε.ΔΙ.Π., Επιμελητές, 
Βοηθούς και Επιστημονικούς Συνεργάτες, και Ε.Τ.Ε.Π. 
Μπορεί ακόμη να χορηγηθεί σε μέλη Δ.Ε.Π. άδεια έως εί¬ 
κοσι ημερών για σοβαρούς προσωπικούς λόγους από τη 
Σύγκλητο. 

ΚΕΦΑΛΑΙΟ Ε' 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ 
ΦΟΙΤΗΤΩΝ/ΤΡΙΩΝ 

I. Δικαιώματα και υποχρεώσεις διοικητικού και εκπαι¬ 
δευτικού χαρακτήρα 

Άρθρο 40. 

Εγγραφή και ατομική υπηρεσιακή μερίδα 

Η εγγραφή των εισαγόμενων προπτυχιακών φοιτη- 
τών/τριών γίνεται με την κατάθεση στη Γραμματείατου οι¬ 
κείου Τμήματος, μέσα στις νόμιμες προθεσμίες, αίτησης 
εγγραφής και των δικαιολογητικών που προβλέπει ο Νό¬ 
μος. Η Γραμματεία ελέγχει τα στοιχεία του ενδιαφερομέ¬ 
νου με το ατομικό δελτίο επιτυχίας και το επίσημο αντί¬ 
γραφο του ονομαστικού πίνακα. Η εγγραφή συγχρόνως 
σε δύο Τμήματα του Πανεπιστημίου ή σε Τμήμα του Πα¬ 
νεπιστημίου και σε άλλη ανώτερη ή ανώτατη Σχολή ή Τ μή¬ 
μα δεν επιτρέπεται. Σε κάθε φοιτητή/τρια παραδίδεται 

από τη Γραμματείατου Τμήματος το βιβλιάριο σπουδών, 
ο οδηγός σπουδών, βιβλιάριο υγειονομικής περίθαλψης, 
εφόσον ζητηθεί, και δελτίο φοιτητικού εισιτηρίου. 

Η Γ ραμματείατου οικείου Τμήματος τηρεί ιδιαίτερη με¬ 
ρίδα για κάθε φοιτητή/τρια, που περιέχει: α) τους τίτλους 
και τα δικαιολογητικά που προσκομίσθηκαν κατά την εγ¬ 
γραφή. β) Τα σχέδια των πιστοποιητικών που του ή της 
έχουν χορηγηθεί, γ) Τις τυχόν υποτροφίες ή βραβεία που 
έχει λάβει. Το περιεχόμενο της μερίδας αυτής είναι προ¬ 
σιτό μόνο στην αρμόδια υπηρεσία και στον ίδιο το φοιτη- 
τή/τρια. 

Η εγγραφή των μεταπτυχιακών φοιτητών/τριών των 
εγκεκριμένων προγραμμάτων μεταπτυχιακών σπουδών 
γίνεται στις προθεσμίες που ορίζει το οικείο Τμήμα, με τις 
προϋποθέσεις που ορίζει ο κανονισμός μεταπτυχιακών 
σπουδώντου Τμήματος. Κατά τα λοιπά εφαρμόζεται ανα- 
λόγως ό,τι ισχύει για την εγγραφή και την παρακολούθη¬ 
ση στο προπτυχιακό επίπεδο. 

Άρθρο 41. 

Παρακολούθηση της εκπαιδευτικής διαδικασίας 

Η παρακολούθηση των μαθημάτων, φροντιστηρίων, 
ασκήσεων, εργαστηρίων κλπ. εκ μέρους των 
φοιτητών/τριών γίνεται σύμφωνα με το ωρολόγιο πρό¬ 
γραμμα και τον κανονισμό σπουδών του οικείου Τμήμα¬ 
τος. Δικαιούνται προς τούτο, τόσο σε προπτυχιακό όσο 
και σε μεταπτυχιακό επίπεδο, να χρησιμοποιούντις εργα¬ 
στηριακές εγκαταστάσεις, τις βιβλιοθήκες, τα αναγνω¬ 
στήρια και τον λοιπό εξοπλισμό των οικείων Τμημάτων, 
σύμφωνα με τα οριζόμενα σε κάθε Τμήμα. 

Άρθρο 42. 

Εκπροσώπηση φοιτητών/τριών 
στα πανεπιστημιακά όργανα 

Οι προπτυχιακοί/κές και μεταπτυχιακοί/κές 
φοιτητές/τριες συμμετέχουν με εκπροσώπους τους σε 
όλα τα πανεπιστημιακά όργανα, στα οποία προβλέπεται 
από το Νόμο η συμμετοχή τους, καθώς και στα εκλεκτο- 
ρικά σώματα για την ανάδειξη πρυτανικών αρχών, Κο¬ 
σμητόρων των Σχολών, Προέδρων των Τμημάτων και Δι¬ 
ευθυντών των Τομέων, όπως ορίζεται στο Νόμο. 

Η υπόδειξη των εκπροσώπων των προπτυχιακών φοιτη- 
τών/τριών, τακτικών και αναπληρωματικών, γίνεται δεκτή 
από τα αρμόδια πανεπιστημιακά όργανα, εφόσον στο 
σχετικό έγγραφο του διοικητικού συμβουλίου του φοιτη¬ 
τικού συλλόγου υπάρχει υπογραφή του Προέδρου και 
του Γραμματέα του διοικητικού συμβουλίου και η σφρα¬ 
γίδα του συλλόγου. Αν το διοικητικό συμβούλιο δεν έχει 
συγκροτηθεί σε σώμα, πρέπει να υπάρχουν οι υπογραφές 
όλων των μελών του ή τουλάχιστον της απόλυτης πλειο- 
ψηφίας των μελών του. Η εκπροσώπηση των 
φοιτητών/τριών στη Σύγκλητο επιμερίζεται κατά το Νόμο. 

Η υπόδειξη των εκπροσώπων των μεταπτυχιακών φοι- 
τητών/τριών στη Σύγκλητο γίνεται από ειδική συνέλευση 
των μεταπτυχιακών φοιτητών/τριών και υποψηφίων διδα¬ 
κτόρων που είναι ενταγμένοι σε μεταπτυχιακά προγράμ¬ 
ματα σπουδών, η οποία συγκαλείται από την Πρυτανεία, 
εφόσον δεν υπάρχει νομίμως συγκροτημένο συλλογικό 
όργανο. 

Η υπόδειξη των εκπροσώπων των μεταπτυχιακών φοι- 
τητών/τριών στα συλλογικά όργανα των Σχολών και των 


Τμημάτων γίνεται από ειδική συνέλευση των μεταπτυχια¬ 
κών φοιτητών/τριών και υποψηφίων διδακτόρων, η οποία 
συγκαλείται από τον Κοσμήτορα ή τον Πρόεδρο, εφόσον 
δεν υπάρχει νομίμως συγκροτημένο συλλογικό όργανο. 

Αντικατάσταση των εκπροσώπων των φοιτητών/τριών 
στα πανεπιστημιακά όργανα πριν από τη λήξη της θητεί¬ 
ας τους γίνεται στην περίπτωση παραίτησης κάποιου εκ¬ 
προσώπου ή απώλειας της φοιτητικής ιδιότητας. Η πα¬ 
ραίτηση του εκπροσώπου από οποιοδήποτε όργανο υπο¬ 
βάλλεται στο όργανο στο οποίο μετέχει και κοινοποιείται 
στον οικείο σύλλογο. 

Άρθρο 43. 

Άλλα δικαιώματα και καθήκοντα των προπτυχιακών και 
μεταπτυχιακών φοιτητών/τριών 

Οι φοιτητές/τριες διεκπεραιώνουντις εκπαιδευτικές και 
εξεταστικές υποχρεώσεις τους, σύμφωνα με το πρό¬ 
γραμμα και τον κανονισμό σπουδών του οικείου Τμήμα¬ 
τος. Συνεργάζονται με το διδακτικό και ερευνητικό προ¬ 
σωπικό για τις εκπαιδευτικές και ερευνητικές τους ανά¬ 
γκες, σε ημέρες και ώρες που ανακοινώνονται σύμφωνα 
με τον παρόντα κανονισμό. Απευθύνονται στους Κοσμή¬ 
τορες και τους Προέδρους των οικείων Σχολών και Τμη¬ 
μάτων, για ζητήματα της αρμοδιότητάςτους. Κάθε Σχολή 
ή Τμήμα έχει τη δυνατότητα να απονέμει διακρίσεις και 
βραβεία σε φοιτητές/τριες, με βάση τον κανονισμό λει¬ 
τουργίας της Σχολής ή του Τμήματος. 

Δικαιούνται επίσης να υποβάλλουν αιτήσεις στη Γραμ- 
ματεία της Σχολής ή του Τμήματος. Η απάντηση στις αι¬ 
τήσεις αυτές δίνεται σε εύλογο χρόνο, γραπτώς ή προ- 
φορικώς, από τους αρμόδιους υπαλλήλους του Πανεπι¬ 
στημίου. Οι Γραμματείες οφείλουν να δέχονται τους 
φοιτητές/τριες κάθε εργάσιμη ημέρα, κατ' ελάχιστον επί 
μία και μισή ώρα, προκειμένου να παρέχουν τις αναγκαί¬ 
ες πληροφορίες, να δέχονται αιτήσεις κλπ., σύμφωνα με 
την κείμενη πανεπιστημιακή νομοθεσία καιτις αποφάσεις 
των συλλογικών οργάνων του Πανεπιστημίου. 

Οι φοιτητές/τριες συμμετέχουν, δια των νομίμως ορι¬ 
σμένων εκπροσώπων τους, ενεργώς στις διοικητικές 
δραστηριότητες των συλλογικών οργάνων, συμβάλλο¬ 
ντας στην οργάνωση και λειτουργία των διοικητικών και 
εκπαιδευτικών διαδικασιών των Σχολών, των Τμημάτων 
και του Πανεπιστημίου γενικότερα. Η διάθεση αιθουσών 
για φοιτητικές εκδηλώσεις γίνεται από τον Κοσμήτορα ή 
τον Πρόεδρο του Τμήματος που δεν ανήκει σε Σχολή, με 
έγκαιρη ειδοποίηση του διδάσκοντος στην αίθουσα. Για 
αίθουσες που δεν ανήκουν σε Σχολή ή Τμήμα, αρμόδιο να 
παραχωρήσει την αίθουσα είναι το Πρυτανικό Συμβούλιο. 
Οι αίθουσες που διατίθενται πρέπει να παραδίδονται με¬ 
τά τη χρησιμοποίησή τους έτσι, ώστε να μπορούν να συ¬ 
νεχιστούν απρόσκοπτα οι άλλες λειτουργίες του Τμήμα¬ 
τος, της Σχολής ή του Πανεπιστημίου. 

Οι φοιτητές/τριες επιδεικνύουν το βιβλιάριο σπουδών 
όποτε προσέρχονται στη Γραμματεία ή στις εξετάσεις. 
Πριν από την ορκωμοσία τους παραδίδουν στη Γ ραμμα¬ 
τείατου Τ μήματος το βιβλιάριο σπουδών, το οποίο πρέπει 
να φέρει τη σφραγίδα από την πανεπιστημιακή φοιτητική 
λέσχη για τη διακοπή της σίτισης, καθώς επίσης το βι¬ 
βλιάριο υγειονομικής περίθαλψης και το δελτίο φοιτητι¬ 
κού εισιτηρίου. 

II. Κοινωνικές παροχές προς φοιτητές/τριες 

Άρθρο 44. 

Υγειονομική περίθαλψη 

Η υγειονομική περίθαλψη στους φοιτητές/τριεςτου Πα¬ 
νεπιστημίου παρέχεται σύμφωνα με τους όρους του Νό¬ 
μου. Κάθε φοιτητής/τρια κατά την εγγραφή του/της στο 
οικείο Τμήμα μπορεί να ζητήσει τη χορήγηση φοιτητικού 
βιβλιαρίου περίθαλψης, συμπληρώνοντας υπεύθυνη δή¬ 
λωση. 

Υγειονομικής περίθαλψης δικαιούνται: α) οι προπτυχια¬ 
κοί και μεταπτυχιακοί φοιτητές και φοιτήτριες, β) Οι αλ¬ 
λοδαποί φοιτητές/τριες που επισκέπτονταιτο Πανεπιστή¬ 
μιο στα πλαίσια των διεθνών εκπαιδευτικών προγραμμά¬ 
των. γ) Οι φοιτητές/τριες που μετεγγράφονται από ΑΕΙ 
του εσωτερικού και του εξωτερικού, δ) Οι φοιτητές/τριες 
που εγγράφονται με κατατακτήριες εξετάσεις, ε) Οι αλ¬ 
λοδαποί υπότροφοι της ελληνικής κυβέρνησης που εγ- 
γράφονται στο σχολείο νέας ελληνικής γλώσσας, προκει- 
μένου να φοιτήσουν σε ελληνικά ΑΕΙ. στ) Οι αλλοδαποί 
υπότροφοι της ελληνικής κυβέρνησης που κάνουν έρευ¬ 
να στο Αριστοτέλειο Πανεπιστήμιο ή παρακολουθούν μα¬ 
θήματα ως ελεύθεροι ακροατές. 

Άρθρο 45. 

Διδακτικά βιβλία και βοηθήματα 

Η παροχή διδακτικών βιβλίων και βοηθημάτων στους 
προπτυχιακούς φοιτητές/τριες γίνεται σύμφωνα με τις 
προϋποθέσεις της κείμενης νομοθεσίας και των σχετικών 
υπουργικών αποφάσεων. 

Η έγκριση και διανομή των διδακτικών βιβλίων και βοη¬ 
θημάτων γίνεται με ευθύνη του αρμόδιου Τομέα στον 
οποίο ανήκει το μάθημα. Η σχετική απόφαση επικυρώνε¬ 
ται από τη Γ ενική Συνέλευση του Τ μήματος. Διδακτικά βι¬ 
βλία και βοηθήματα παρέχονται και σε όσους επιλέγουν 
μαθήματα από άλλα Τμήματα, σύμφωνα με το πρόγραμ¬ 
μα σπουδώντουΤμήματόςτους. Το οικείο Τμήμα μεριμνά 
ώστε η διανομή των διδακτικών βιβλίων και βοηθημάτων 
να γίνεται εγκαίρως στην αρχή του εξαμήνου. 

Άρθρο 46. 

Υποτροφίες και δάνεια 

Οι υποτροφίες και τα δάνεια ενίσχυσης των προ- καιτων 
μεταπτυχιακών φοιτητών/τριών χορηγούνται σύμφωνα 
με τις προϋποθέσεις του Νόμου και το σχετικό κανονισμό 
του Ιδρύματος Κρατικών Υποτροφιών. Η επιλογή των 
υποτρόφων, καθώς και όσων δικαιούνται δανείων ενίσχυ¬ 
σης γίνεται με φροντίδα της Γ ραμματείας του Τ μήματος 
και με απόφαση του Διοικητικού Συμβουλίου του Τμήμα¬ 
τος, το οποίο ελέγχει τηντήρηση των νόμιμων προϋποθέ¬ 
σεων. 

Άρθρο 47. 

Διευκολύνσεις για τις μετακινήσεις των προπτυχιακών 
και μεταπτυχιακών φοιτητών και φοιτητριών 

Στους προπτυχιακούς και μεταπτυχιακούς φοιτητές/τριες 
χορηγούνται δελτία φοιτητικού εισιτηρίου, σύμφωνα με 
τους όρους της εκάστοτε κειμένης νομοθεσίας. Τέτοιο δελ¬ 
τίο χορηγείται και στους αλλοδαπούς φοιτητές και φοιτή¬ 
τριες, που επισκέπτονται το Πανεπιστήμιο στο πλαίσιο των 
διεθνών προγραμμάτων ανταλλαγών και συνεργασίας. Τα 
δελτία αυτά χορηγούνται στην αρχή κάθε ακαδημαϊκού 


έτους απάτη Γραμματείατου οικείου Τμήματος, η οποία και 
έχει την ευθύνη για τον έλεγχο των νόμιμων προϋποθέσεων 
για τη χορήγησή τους. 

Άρθρο 48. 

Εκπαιδευτικές εκδρομές και ασκήσεις στην ύπαιθρο 

Στον προϋπολογισμό του Πανεπιστημίου προβλέπεται 
ειδικό κονδύλιο για την πραγματοποίηση εκπαιδευτικών 
φοιτητικών εκδρομών, για την ομαδική μεταφορά φοιτη- 
τών/τριών στην ύπαιθρο, σε νοσοκομεία και αλλού, για τη 
διενέργεια πρακτικών ασκήσεων και την πραγματοποίη¬ 
ση εκπαιδευτικών επισκέψεων, ακόμη και σε ημέρες δια¬ 
κοπών. Τον εκπαιδευτικό χαρακτήρα των εκδρομών βε¬ 
βαιώνει το οικείο Τμήμα, ορίζοντας παράλληλα τα μέλη 
Δ.Ε.Π. που θα συμμετάσχουν ως συνοδοί και μέλη άλλων 
κατηγοριών προσωπικού ως βοηθοί συνοδών, καθώς και 
κάθε χρήσιμη λεπτομέρεια για την πραγματοποίηση της 
άσκησης ή της εκδρομής. Με απόφαση του Πρυτανικού 
Συμβουλίου καθορίζεται η οικονομική ενίσχυση της εκ¬ 
δρομής. 

Άρθρο 49. 

Χρήση εγκαταστάσεων και 
εξοπλισμού του Πανεπιστημίου 

Η χρησιμοποίηση των εγκαταστάσεων και του εξοπλι¬ 
σμού του Πανεπιστημίου από τους φοιτητές/τριες γίνεται 
με σκοπό την ικανοποίηση των αναγκών του προγράμμα¬ 
τος σπουδών, σε συνεργασία με το διδακτικό προσωπικό. 
Η χρησιμοποίηση άλλων χώρων, που δεν υπάγονται στην 
ευθύνη των επιμέρους Σχολών ή Τμημάτων γίνεται με 
απόφαση του Πρυτανικού Συμβουλίου. 

ΚΕΦΑΛΑΙΟ ΣΤ 
ΠΕΙΘΑΡΧΙΚΕΣ ΔΙΑΤΑΞΕΙΣ 

Άρθρο 50. 

Πειθαρχικός έλεγχος των μελών Δ.Ε.Π. - Πειθαρχικά αδι¬ 
κήματα 

Η παραβίαση των υποχρεώσεων των μελών Δ.Ε.Π., 
όπως αυτές καθορίζονται στην εκάστοτε ισχύουσα νομο¬ 
θεσία, αποτελεί πειθαρχικό αδίκημα. Πειθαρχικό αδίκημα 
αποτελεί επίσης η παραβίαση των υποχρεώσεων των με¬ 
λών Δ.Ε.Π., όπως αυτές καθορίζονται από τις αποφάσεις 
της Συγκλήτου. Πειθαρχικό αδίκημα αποτελεί η τέλεση 
πλημμελήματος ή κακουργήματος εντός του Παν/μίου 
και εφόσον η πράξη σχετίζεται με τις λειτουργίες του. 

Ιδίως, πειθαρχικά αδικήματα είναι: 

α) Η μη έγκαιρη εγκατάσταση, μετά το διορισμό του, 
στο νομό όπου εδρεύει το Πανεπιστήμιο ή το Τμήμα στο 
οποίο ανήκει οργανικά ή αν μεταβάλει μεταγενέστερα τη 
μόνιμη διαμονή του. 

β) Η μη τήρηση του νόμιμου ωραρίου και εν γένει των 
όρων απασχόλησης των μελών Δ.Ε.Π. 

γ) Η απουσία μέλους Δ.Ε.Π., που συμμετέχει σε συλλο¬ 
γικό πανεπιστημιακό όργανο, από δύο συνεχόμενες συ¬ 
νεδριάσεις ή τρεις μη συνεχείς μέσα στο ίδιο εξάμηνο χω¬ 
ρίς άδεια του προεδρεύοντος, ιδίως αν δεν προσέρχεται 
στις συνεδριάσεις των οικείων εκλεκτορικών σωμάτων ή 
δεν παρίσταται σε όλη τη διάρκειά τους. 

δ) Η κατά τη διάρκεια του διδακτικού έτους μέλος 
Δ.Ε.Π. απουσία υπαιτίως χωρίς νόμιμη άδεια. 

ε) Η σκοπίμως ανακριβής χρήση του καθηγητικού τίτλου. 

Άρθρο 51. 

Πειθαρχικές ποινές και όργανα ελέγχου 

Πειθαρχικές ποινές είναι: η έγγραφη επίπληξη, η περι¬ 
κοπή αποδοχών μέχρι τριών μηνών και σε περίπτωση υπο¬ 
τροπής μέχρι έξι μηνών, καθώς και η προσωρινή ή οριστι¬ 
κή παύση. 

Οι επιβαλλόμενες πειθαρχικές ποινές πρέπει να είναι 
ανάλογες προς τη βαρύτητα του παραπτώματος, τις ειδι¬ 
κές συνθήκες τέλεσήςτου και το βαθμό της υπαιτιότητας. 
Η κίνηση της πειθαρχικής διαδικασίας ανήκει στο Διευθυ¬ 
ντή του Τομέα, στον Πρόεδρο του Τμήματος ή στον Κο¬ 
σμήτορα της Σχολής για θέματα της αρμοδιότητάς τους. 
Επίσης ανήκει στον Πρύτανη ή στο νόμιμο αναπληρωτή 
του, ο οποίος και ασκεί την πειθαρχική δίωξη. 

Οι ποινές της έγγραφης επίπληξης και της περικοπής 
αποδοχών επιβάλλονται με αιτιολογημένη πράξη του 
Πρύτανη, ύστερα από προηγούμενη ακρόαση των υπαι¬ 
τίων. Η παραβίαση του δικαιώματος του υπαιτίου για 
προηγούμενη ακρόασή του επιφέρει ακυρότητα της πρά¬ 
ξης που επιβάλλει πειθαρχική ποινή. Τέτοια παραβίαση 
δεν υπάρχει, εφόσον ο υπαίτιος κλητεύθηκε εγγράφως 
και δεν παρέστη. Η ποινή της προσωρινής ή οριστικής 
παύσης επιβάλλεται από το Πειθαρχικό Συμβούλιο στην 
αρμοδιότητα του οποίου υπάγονται, σύμφωνα με το Νό¬ 
μο, τα μέλη Δ.Ε.Π. 

Σε περίπτωση επιβολής πειθαρχικής ποινής από τον 
Πρύτανη το μέλος Δ.Ε.Π. δικαιούται μέσα σε προθεσμία 
ενός μηνός από της κοινοποιήσεως της πράξης να ασκή¬ 
σει προσφυγή ενώπιον της Συγκλήτου, με το δικαίωμα 
ακρόασης και ενώπιον αυτής. 

Σχετικώς με τηντηρητέα πειθαρχική διαδικασία, την πα¬ 
ραγραφή των πειθαρχικών αδικημάτων, καθώς και με κά¬ 
θε άλλο σχετικό θέμα (π.χ. σχέση της πειθαρχικής προς 
την ποινική δίκη) εφαρμόζονται αναλογικώς οι διατάξεις 
του Υπαλληλικού Κώδικα, εκτός αν ορίζεται άλλως στην 
ισχύουσα νομοθεσία. 

Άρθρο 52. 

Πειθαρχικές διατάξεις για το λοιπό διδακτικό προσωπικό 
και τα μέλη Ε.Τ.Ε.Π. 

Σε περίπτωση παραβίασης των καθηκόντων και υπο¬ 
χρεώσεων των επιμελητών, βοηθών, επιστημονικών συ¬ 
νεργατών, ειδικών επιστημόνων, Ε.Ε.ΔΙ.Π. και Ε.Τ.Ε.Π., 
εφαρμόζονται αναλογικώς οι διατάξεις που ισχύουν για 
τα μέλη Δ.Ε.Π. Η ποινή της απόλυσης επιβάλλεται μόνον 
ύστερα από προηγούμενη ακρόαση του ελεγχόμενου 
προσώπου, με ειδικώς αιτιολογημένη απόφαση του Υπη¬ 
ρεσιακού Συμβουλίου του Προσωπικού του Πανεπιστημί¬ 
ου, το οποίο στην περίπτωση αυτή λειτουργεί ως πειθαρ¬ 
χικό συμβούλιο. 

Άρθρο 53. 

Πειθαρχικές διατάξεις για το Διοικητικό Προσωπικό 

Για τα μέλη του Διοικητικού Προσωπικού του Πανεπι¬ 
στημίου εφαρμόζονται οι οικείες διατάξεις του Υπαλληλι¬ 
κού Κώδικα. 

Άρθρο 54. 

Πειθαρχικός έλεγχος σε φοιτητές και φοιτήτριες 

Ως προς τον πειθαρχικό έλεγχο των φοιτητών και των 
φοιτητριών ισχύει ό,τι προβλέπεται στη σχετική νομοθε¬ 
σία. 


ΚΕΦΑΛΑΙΟ Ζ' 

ΠΡΟΠΤΥΧΙΑΚΕΣ ΚΑΙ ΜΕΤΑΠΤΥΧΙΑΚΕΣ ΣΠΟΥΔΕΣ 

I. Προπτυχιακές σπουδές 

Άρθρο 55. 

Σύστημα και χρονική διάρθρωση των σπουδών 

Οι προπτυχιακές σπουδές στα Τμήματα του Αριστοτε- 
λείου Πανεπιστημίου διεξάγονται με βάση το σύστημα 
των εξαμηνιαίων μαθημάτων και σύμφωνα με το πρό¬ 
γραμμα προπτυχιακών σπουδών που καταρτίζει η Γ ενική 
Συνέλευση κάθε Τμήματος. Το εκπαιδευτικό έργο κάθε 
ακαδημαϊκού έτους διαρθρώνεται σε δύο εξάμηνα, χειμε¬ 
ρινό και εαρινό. 

Στην αρχή του εξαμήνου οι φοιτητές/τριες υποβάλλουν 
στη Γραμματεία του Τμήματος δήλωση που περιέχει τα 
μαθήματα του προγράμματος σπουδών που επιθυμούν 
να παρακολουθήσουν κατά το συγκεκριμένο ακαδημαϊκό 
εξάμηνο. Ο αριθμός των μαθημάτων ορίζεται από το οι¬ 
κείο Τμήμα. Για τις εκπρόθεσμες δηλώσεις αποφασίζει το 
οικείο Τμήμα. Η Γραμματεία του Τμήματος καταχωρίζει 
τις δηλώσεις εγγραφής σε ατομική φοιτητική μερίδα και 
αποστέλλει στους διδάσκοντες κατάλογο των φοιτη- 
τών/τριών ανά μάθημα. Εξέταση γίνεται μόνο σε μάθημα 
που έχει κατά τα ως άνω δηλωθεί, κατά το συγκεκριμένο 
εξάμηνο. 

Η διδασκαλία των υποχρεωτικών μαθημάτων είναι υπο¬ 
χρεωτική. Το ίδιο ισχύει και για τα επιλεγόμενα μαθήματα, 
εφόσον εγγραφούν τουλάχιστο δέκα άτομα στο καθένα. 
Η Γ ενική Συνέλευση ύστερα από εισήγηση του οικείου Το¬ 
μέα αποφασίζει αν θα πρέπει να διδαχθεί μάθημα επιλο¬ 
γής και με λιγότερους από δέκα φοιτητές/τριες. 

Άρθρο 56. 

Οργάνωση διδασκαλίας 

Η διδασκαλία των μαθημάτων του προγράμματος προ¬ 
πτυχιακών σπουδών γίνεται σύμφωνα με το ωρολόγιο 
πρόγραμμα που καταρτίζεται από τη Γραμματεία του 
Τμήματος, με ευθύνη του Προέδρου ή της Κοσμητείας, 
έτσι ώστε η ροή της εκπαιδευτικής διαδικασίας να είναι 
κατά το δυνατό συνεχής. Το ωρολόγιο πρόγραμμα περι¬ 
λαμβάνει την κατανομή των ωρών διδασκαλίας των μαθη¬ 
μάτων μέσα στις πέντε εργάσιμες ημέρες της εβδομά¬ 
δας, τους διδάσκοντες και τις αίθουσες διδασκαλίας και 
ανακοινώνεται από τη Γ ραμματεία εγκαίρως. 

Κάθε Τμήμα, έχοντας υπόψη τις αποφάσεις των Τομέων 
για την κατανομή του διδακτικού έργου στα μέλη Δ.Ε.Π., 
μπορεί να αποφασίζει, ανάλογα με τον τύπο της διδασκα¬ 
λίας των μαθημάτων (διαλέξεις, παραδόσεις, σεμινάρια, 
φροντιστήρια, ασκήσεις κλπ.), τη διαίρεση των ακροατη¬ 
ρίων σε τμήματα, με κριτήρια οριζόμενα από το οικείο 
Τμήμα. Ομοίως, καθορίζει κάθε άλλη λεπτομέρεια της δι¬ 
δακτικής διαδικασίας, με σεβασμό στη συνταγματικά κα¬ 
τοχυρωμένη ελευθερία της διδασκαλίας. 

Η διαδικασία και οι προϋποθέσεις εκπόνησης και αξιο¬ 
λόγησης διπλωματικών εργασιών ρυθμίζονται επίσης με 
αποφάσεις του οικείου Τμήματος. 

Οι Τομείς καταρτίζουν για κάθε μάθημα της αρμοδιότη¬ 
τάς τους κατάλογο διδακτικών βιβλίων και βοηθημάτων, 
ώστε να διευκολύνεται η μελέτη των φοιτητών/τριών. Βι¬ 
βλία και βοηθήματα αυτής της κατηγορίας πρέπει να 
υπάρχουν σε ικανό αριθμό αντιτύπων στα αναγνωστήρια 
τωνΤομέων και του Τμήματος. 

Άρθρο 57. 

Παρακολούθηση μαθημάτων 

Η παρακολούθηση των σεμιναρίων, εργαστηρίων, φρο¬ 
ντιστηριακών μαθημάτων, κλινικών και διδακτικών ασκή¬ 
σεων, καθώς και ασκήσεων στην ύπαιθρο, μπορεί να είναι 
υποχρεωτική για τους φοιτητές/τριες, με απόφαση της 
Γενικής Συνέλευσης του Τμήματος, ύστερα από εισηγή¬ 
σεις των οικείων Τομέων. Παρεκκλίσεις επιτρέπονται, 
εφόσον συντρέχουν σπουδαίοι λόγοι. 

Κατά την κατάρτιση των ενδεικτικών προγραμμάτων 
σπουδών και την κατανομή των μαθημάτων στα εξάμηνα 
λαμβάνεται πρόνοια, ενόψει των ειδικών συνθηκών κάθε 
Τμήματος, ώστε η συνολική απασχόληση των φοιτητών 
και φοιτητριών σε παραδόσεις και φροντιστήρια να μην 
υπερβαίνει τις εικοσιτέσσερις ώρες εβδομαδιαίως ή τις 
τριάντα δύο ώρες σε παραδόσεις, εργαστήρια, φροντι¬ 
στήρια και ασκήσεις. 

Άρθρο 58. 

’ Ελεγχος των γνώσεων 

Η αξιολόγηση της επίδοσης γίνεται με βάση την τελική 
εξέταση, γραπτή ή και προφορική, μετά τη λήξη του εξα¬ 
μήνου. Ο διδάσκων δικαιούται να απαλλάξει 
φοιτητές/τριες από την τελική εξέταση, εφόσον έχει 
προηγηθεί επαρκής διαδοχικός έλεγχος κατά τη διάρκεια 
του εξαμήνου και με την προϋπόθεση ότι δεν διαταράσ- 
σεται η εύρυθμη λειτουργία του προγράμματος σπουδών 
του Τμήματος. 

Στην περίπτωση που για τη διδασκαλία μαθήματος έχει 
διαιρεθεί το ακροατήριο σε τμήματα, λαμβάνεται μέριμνα 
για την ομοιομορφία της εξέτασης και των κριτηρίων 
αξιολόγησης. 

Η Γενική Συνέλευση του Τμήματος προσδιορίζει, στο 
μέτρο του δυνατού, το πρόγραμμα των γραπτών εξετά¬ 
σεων στην αρχή κάθε εξαμήνου. 

Οι φοιτητές που ολοκλήρωσαν τον προβλεπόμενο ελά¬ 
χιστο αριθμό εξαμήνων και στη διάρκεια των οποίων 
έχουν δηλώσει τα μαθήματα με τα οποία συμπληρώνουν 
τον απαραίτητο αριθμό διδακτικών μονάδων ή μαθημά¬ 
των που απαιτούνται για τη χορήγηση του πτυχίου, έχουν 
τη δυνατότητα να εξετάζονται, εκτός από το Σεπτέμβριο, 
και τον Ιανουάριο ή τον Ιούνιο στα μαθήματα αυτά, ανε¬ 
ξάρτητα αν διδάσκονται σε χειμερινό ή θερινό εξάμηνο. 

Άρθρο 59. 

Βαθμολογία 

Η επίδοση στα μαθήματα εκτιμάται με βαθμούς που δί¬ 
νονται κατά τη διαδικασία ελέγχου των γνώσεων. Κάθε 
μάθημα, κλινική άσκηση ή διπλωματική εργασία βαθμο¬ 
λογείται αυτοτελώς σε ακέραιες ή και μισές μονάδες. Η 
βαθμολογική κλίμακα, στη συνολική επίδοση του φοιτη¬ 
τή, ορίζεται από το μηδέν έως το δέκα: άριστα από 8,5 μέ¬ 
χρι 10, λίαν καλώς από 6,5 έως 8,5 (μη συμπεριλαμβανο¬ 
μένου) , καλώς από 5 έως 6,5 (μη συμπεριλαμβανομένου), 
μετρίως (τέσσερα, τρία ή δύο) και κακώς (μονάδα ή μη¬ 
δέν). Προβιβάσιμος βαθμός είναι το πέντε και οι μεγαλύ¬ 
τεροι του. 

Τα αποτελέσματα των εξετάσεων ανακοινώνονται από 
το διδάσκοντα ή τη διδάσκουσα και αποστέλλονται στη 
Γραμματεία του Τμήματος το πολύ μέσα σε τρεις εβδο¬ 
μάδες από την εξέταση του μαθήματος. Σε εξαιρετικές 


περιπτώσεις η προθεσμία παρατείνεται για εύλογο χρόνο 
με απόφαση της Συνέλευσης του Τομέα. Σε περίπτωση 
που κατ’ επανάληψιν σημειώνεται υπέρβαση του ανωτέ¬ 
ρω ορίου από διδάσκοντα, ο Πρόεδρος του Τμήματος 
ανακοινώνει τούτο στη Γ ενική Συνέλευση του Τ μήματος. 

Μαθήματα στα οποία κάποιος δεν έλαβε προβιβάσιμο 
βαθμό είναι υποχρεωμένος να τα επαναλάβει ή, εφόσον 
είναι επιλεγόμενα, μπορεί να αντικαταστήσει το καθένα. 
Ωστόσο το εργαστήριο ή η κλινική άσκηση εξαμηνιαίου 
μαθήματος κατοχυρώνεται και δεν επαναλαμβάνεται, 
εφόσον η παρακολούθηση κρίθηκε επιτυχής. 

Επανεξέταση ή αναθεώρηση κατ’ αρχήν δεν επιτρέπε¬ 
ται, εκτός αν ορίζεται διαφορετικά στο Νόμο. Κατ' εξαί¬ 
ρεση το Τμήμα προτείνει στο διδάσκοντα επανεξέταση 
όσων απέτυχαν, σε περίπτωση αποτυχίας ποσοστού με¬ 
γαλύτερου του 85% των φοιτητών/τριών που εξετάστη¬ 
καν, εφόσον αυτοί ήσαντουλάχιστο δέκα. Διόρθωση βαθ¬ 
μού επιτρέπεται, εφόσον έχει εμφιλοχωρήσει προφανής 
παραδρομή ή αθροιστικό σφάλμα, ύστερα από έγγραφο 
του αρμόδιου διδάσκοντος και απόφαση του Διοικητικού 
Συμβουλίου του Τμήματος. 

Σε όσους μετεγγράφονται ή κατατάσσονται σε επόμενο 
του πρώτου εξαμήνου, με απόφαση του Διοικητικού Συμ¬ 
βουλίου του Τμήματος, μετά από εισήγηση του Τομέα, 
τους αναγνωρίζονται τα μαθήματα με ίδιο γνωστικό πε¬ 
ριεχόμενο, στα οποία έχουν επιτύχει προβιβάσιμο βαθμό 
μετά από παρακολούθηση. 

Για όσους έχουν παρακολουθήσει διεθνή προγράμμα¬ 
τα εκπαίδευσης αναγνωρίζεται ως χρόνος πραγματικής 
φοίτησης ο χρόνος του προγράμματος και η αντίστοιχη 
βαθμολογία, μετατρεπόμενη στηνπροαναφερόμενη βαθ¬ 
μολογική κλίμακα. 

Άρθρο 60. 

Βαθμός πτυχίου 

Το πτυχίο πιστοποιεί την επιτυχή αποπεράτωση των 
σπουδών και αναγράφει βαθμό με ακρίβεια πρώτου δε¬ 
καδικού ψηφίου. Ο βαθμός αυτός κλιμακώνεται σε: άρι¬ 
στα από 8,5 μέχρι 10, λίαν καλώς από 6,5 έως 8,5 (μη συ¬ 
μπεριλαμβανομένου) και καλώς από 5 έως 6,5 (μη συμπε¬ 
ριλαμβανομένου). 

Ο βαθμός των μαθημάτωντης ξένης γλώσσας συνυπο¬ 
λογίζεται στο βαθμό πτυχίου, εφόσον τα μαθήματα αυτά 
έχουν ενταχθεί με διδακτικές μονάδες στο πρόγραμμα 
σπουδών, διαφορετικά η επιτυχής παρακολούθησή τους 
είναι αναγκαία μόνο προκειμένου να χορηγηθεί το πτυχίο. 

Ο βαθμός πτυχίου προκύπτει όπως ορίζουν οι ισχύου- 
σες διατάξεις, με την προϋπόθεση ότι ο/η φοιτητής/τρια 
συμπληρώνει τον ελάχιστο αριθμό διδακτικών μονάδων 
που απαιτείται για τη λήψη του πτυχίου. Ο φοιτητής/τρια 
δικαιούται να εξετασθεί σε δύο επί πλέον επιλεγόμενα 
μαθήματα, ο βαθμός των οποίων θα αντικαθιστά χαμηλό¬ 
τερους βαθμούς άλλων επιλεγόμενων μαθημάτων. 

Άρθρο 61. 

Ορκωμοσία 

Φοιτητής/τρια που ολοκλήρωσε επιτυχώς τις σπουδές, 
ώστε να λάβει πτυχίο ή δίπλωμα, ορκίζεται ενώπιον του 
Κοσμήτορα, ως εκπροσώπου του Πρύτανη, και του Προ¬ 
έδρου του Τμήματος. Η ορκωμοσία δεν αποτελεί συστα¬ 
τικό τύπο της επιτυχούς αποπεράτωσης των σπουδών, εί¬ 
ναι όμως αναγκαία προϋπόθεση για τη χορήγηση του έγ- 

γραψου πτυχιακού τίτλου. Πριν από την ορκωμοσία μπο¬ 
ρεί να δίνεται στους αποφοίτους σχετική βεβαίωση για 
την επιτυχή περάτωση των σπουδών τους. Η ορκωμοσία 
γίνεται σε τελετή, με απαραίτητη την παρουσία των απο¬ 
φοίτων, στο τέλος των εξετάσεων Φεβρουάριου, Ιουνίου 
και Σεπτεμβρίου, σε ημέρες που ορίζονται από τον Κο¬ 
σμήτορα σε συνεννόηση με τους Προέδρους των Τμημά¬ 
των. 

Για όσους δεν επιθυμούν να δώσουν όρκο θρησκευτι¬ 
κού τύπου επιτρέπεται απλή επίκληση της τιμής και συ¬ 
νείδησής τους. 

Το πτυχίο (μεμβράνη) υπογράφεται από τον Πρύτανη, 
τον Πρόεδρο και το Γραμματέατου Τμήματος και σφρα¬ 
γίζεται με τη σφραγίδα του Πανεπιστημίου. Προκειμένου 
να χορηγηθούν η μεμβράνη του πτυχίου, πιστοποιητικό 
ότι ο ενδιαφερόμενος είναι πτυχιούχος ή πιστοποιητικό 
τελικής αναλυτικής βαθμολογίας, πρέπει ο/η 
φοιτητής/τρια να καταθέσει στη Γραμματεία σχετικό πα¬ 
ράβολο της Οικονομικής Υπηρεσίας, οριζόμενο από το 
Πρυτανικό Συμβούλιο. Κάθε πτυχιούχος δικαιούται να λά¬ 
βει δωρεάν δύο πιστοποιητικά πτυχίου. 

II. Μεταπτυχιακές σπουδές 
Άρθρο 62. 

Διάρθρωση των σπουδών 

Οι μεταπτυχιακές σπουδές στα Τμήματα του Αριστοτε- 
λείου Πανεπιστημίου διεξάγονται με βάση το σύστημα 
των εξαμηνιαίων μαθημάτων και σύμφωνα με το πρό¬ 
γραμμα μεταπτυχιακών σπουδών που καταρτίζει η Γ ενική 
Συνέλευση Ειδικής Σύνθεσης κάθε Τμήματος. Το εκπαι¬ 
δευτικό έργο κάθε ακαδημαϊκού έτους διαρθρώνεται 
χρονικά σε δύο ακαδημαϊκά εξάμηνα, χειμερινό και εαρι¬ 
νό, των οποίων οι ακριβείς ημερομηνίες έναρξης και λή¬ 
ξης καθορίζονται κάθε φορά με απόφαση του οικείου 
Τμήματος, βάσει του άρθρου 12 του παρόντος κανονι¬ 
σμού. 

Ο εσωτερικός κανονισμός του Τμήματος καθορίζει τις 
ημερομηνίες και τον τρόπο εγγραφής των ενδιαφερομέ¬ 
νων, καθώς και τις δηλώσεις των μαθημάτων που θα επι¬ 
λέγονται σε κάθε εξάμηνο. Οι δηλώσεις αυτές καταχωρί¬ 
ζονται από τη Γ ραμματεία σε ατομική φοιτητική μερίδα. 

Άρθρο 63. 

Οργάνωση της διδασκαλίας 

Η διδασκαλία σε μεταπτυχιακό επίπεδο γίνεται σύμφω¬ 
να με το ωρολόγιο πρόγραμμα που καταρτίζεται με ευθύ¬ 
νη του Προέδρου του Τμήματος και ανακοινώνεται απάτη 
Γ ραμματεία. 

Η κατανομή του διδακτικού έργου στα εξάμηνα γίνεται 
έτσι ώστε να είναι γνωστά εκ των προτέρων τα χρονικά 
πλαίσια για τη διδασκαλία μαθημάτων (διαλέξεις, παρα¬ 
δόσεις, σεμινάρια), για πρακτικές ασκήσεις ή για ερευνη¬ 
τική απασχόληση, για τη συγγραφή διπλωματικής εργα¬ 
σίας ή διδακτορικής διατριβής. 

Οι Τομείς μπορούν να προτείνουν για καθένα από τα μα¬ 
θήματα της αρμοδιότητάς τους κατάλογο διδακτικών βι¬ 
βλίων και βοηθημάτων προς διευκόλυνση των μεταπτυ¬ 
χιακών φοιτητών/τριών. Τα βασικά από αυτά πρέπει να 
υπάρχουν σε επαρκή αριθμό αντιτύπων στα αναγνωστή¬ 
ρια των Τομέων ή του Τμήματος. 

Ο εσωτερικός κανονισμός κάθε Τμήματος, ειδάλλως η 
Γενική Συνέλευση του οικείου Τομέα, ύστερα από έγκρι¬ 
ση του Διοικητικού Συμβουλίου, ρυθμίζει κάθε άλλη λε¬ 


πτομέρεια σχετική με τη διάρθρωση και οργάνωση των 
μεταπτυχιακών σπουδών, καθώς και ζητήματα σχετικά με 
την ανάθεση διδασκαλίας και ασκήσεων στα μέλη Δ.Ε.Π. 

Η παρακολούθηση των μαθημάτων είναι υποχρεωτική 
και παρεκκλίσεις επιτρέπονται μόνο για σοβαρούς λό¬ 
γους. 

Άρθρο 64. 

Έλεγχος των γνώσεων 

Η αξιολόγηση της επίδοσης στις μεταπτυχιακές σπου¬ 
δές γίνεται από τους διδάσκοντες. Η τελική αξιολόγηση 
γίνεται με προφορικές ή και γραπτές εξετάσεις, κατά τα 
οριζόμενα στο πρόγραμμα και τον κανονισμό των μετα¬ 
πτυχιακών σπουδών κάθε Τμήματος. Η αξιολόγηση της 
μεταπτυχιακής διπλωματικής εργασίας γίνεται από τρι¬ 
μελή εξεταστική επιτροπή, στην οποία μετέχουν το επι- 
βλέπον μέλος Δ.Ε.Π. και δύο διδάσκοντες μαθημάτων 
που έχει επιλέξει κάθε φοιτητής/τρια. 

Η βαθμολογική κλίμακα για την αξιολόγηση της επίδο¬ 
σης των μεταπτυχιακών φοιτητών/τριών ορίζεται από το 
μηδέν έως το δέκα: άριστα (9 ή 10), λίαν καλώς (7 ή 8), κα¬ 
λώς (6), μετρίως (5, 4, 3) και κακώς (2, 1 ή 0). Προβιβάσι- 
μος βαθμός είναι το 6 και οι μεγαλύτεροι του. Ο βαθμός 
του μεταπτυχιακού διπλώματος ειδίκευσης προσδιορίζε¬ 
ται από τους βαθμούς των μαθημάτων του προγράμμα¬ 
τος και το βαθμό της διπλωματικής εργασίας, με ακρίβεια 
πρώτου δεκαδικού ψηφίου. Με αποφάσεις των Τμημάτων 
είναι δυνατόν στον τελικό βαθμό να συνυπολογίζεται και 
βαθμός σε μάθημα ξένης γλώσσας. 

Τα ανωτέρω ισχύουν και για τα διατμηματικά μεταπτυ¬ 
χιακά προγράμματα σπουδών. 

Άρθρο 65. 

Προϋποθέσεις απονομής διδακτορικού διπλώματος 

Η κρίση υποψήφιου διδάκτορα γίνεται μετά την ολο¬ 
κλήρωση των υποχρεώσεών του, όπως αυτές ορίζονται 
από το πρόγραμμα μεταπτυχιακών σπουδών και τον εσω¬ 
τερικό κανονισμό του Τμήματος. Σε Τμήματα που δεν 
έχουν εγκεκριμένο μεταπτυχιακό πρόγραμμα, τα ζητήμα¬ 
τα που σχετίζονται με τους υποψήφιους διδάκτορες κρί- 
νονται με αποφάσεις της Γ ενικής Συνέλευσης του οικείου 
Τμήματος. Το ανώτατο όριο για την εκπόνηση διδακτορι¬ 
κών διατριβών ορίζεται με πάγια απόφαση της Γ ενικής 
Συνέλευσης του Τμήματος και πάντως όχι πέραν της εξα¬ 
ετίας. Κατά περίπτωση μπορεί να δοθεί παράταση για ένα 
έτος με απόφαση της Γ ενικής Συνέλευσης Ειδικής Σύνθε¬ 
σης του Τμήματος, μετά από ειδικώς αιτιολογημένη εισή¬ 
γηση της συμβουλευτικής επιτροπής. Η εξεταστική επι¬ 
τροπή ορίζει την ημερομηνία, την ώρα και τον τόπο της 
δημόσιας υποστήριξης της διατριβής. Η απόφαση αυτή 
γνωστοποιείται στον υποψήφιο και στο Τμήμα τουλάχι¬ 
στον πέντε ημέρες πριν από την ημερομηνία που ορίσθη¬ 
κε. 

Ο εσωτερικός κανονισμός κάθε Τμήματος ορίζει τον 
αναγκαίο αριθμό των αντιτύπων που υποβάλλει κάθε υπο¬ 
ψήφιος διδάκτορας στη Γ ραμματεία του Τμήματος. Του¬ 
λάχιστον ένα αντίτυπο κατατίθεται στην Κεντρική Βιβλιο¬ 
θήκη του Πανεπιστημίου. 

Ο υποψήφιος αναπτύσσει περίπου επί ημίωρο το πε¬ 
ριεχόμενο της διατριβής του δημόσια, ενώπιον της εξε¬ 
ταστικής του επιτροπής, και απαντά στις ερωτήσεις και 

παρατηρήσεις των μελών της. Με σύμφωνη γνώμη της 
επιτροπής είναι δυνατό να υποβληθούν ερωτήσεις προς 
τον υποψήφιο και από το ακροατήριο. Σ’ αυτή την περί¬ 
πτωση οι ερωτήσεις και απαντήσεις δεν πρέπει να υπερ¬ 
βαίνουν τη μία ώρα. Ακολούθως αποχωρεί ο υποψήφιος, 
συσκέπτεται η επιτροπή και διατυπώνει την τελική της 
κρίση. Η επιτροπή κρίνει το πρωτότυπο του περιεχομέ¬ 
νου της διατριβής και την ουσιαστική συμβολή της στην 
επιστήμη. 

Η έγκριση βεβαιώνεται με πρακτικό το οποίο περιλαμ¬ 
βάνει εισήγηση από τον επιβλέποντα και αιτιολόγηση της 
ψήφου των μελών της Επιτροπής. Υπογράφεται από όλα 
τα μέλη της επιτροπής και διαβιβάζεται στη Γενική Συνέ¬ 
λευση Ειδικής Σύνθεσης. Η τελευταία αναγορεύει τον 
υποψήφιο σε διδάκτορα με την ανάγνωση του πρακτικού 
σε δημόσια συνεδρίαση του Τμήματος. Στη συνεδρίαση 
παρίσταται ο Πρύτανης ή Αντιπρύτανης και μπορεί να πα- 
ρίσταται και ο Κοσμήτορας. 

Πριν από την καθομολόγηση των υποψήφιων διδακτό¬ 
ρων μπορεί να δοθεί στο διδάκτορα πιστοποιητικό για την 
επιτυχή αποπεράτωση της όλης δοκιμασίας. Το διδακτο¬ 
ρικό δίπλωμα (μεμβράνη) υπογράφεται από τον Πρύτανη, 
τον Πρόεδρο και το Γραμματέα του Τμήματος και σφρα¬ 
γίζεται με τη σφραγίδα του Πανεπιστημίου. 

Τα παραπάνω ισχύουν και για τα διατμηματικά προ¬ 
γράμματα μεταπτυχιακών σπουδών. 

Άρθρο 66. 

Η γλώσσα της διδακτορικής διατριβής 

Οι διδακτορικές διατριβές συντάσσονται στην ελληνι¬ 
κή. Επιτρέπεται να συντάσσονται και στη γλώσσα των ξε¬ 
νόγλωσσων προγραμμάτων μεταπτυχιακών σπουδών. 

Άρθρο 67. 

Καθομολόγηση πτυχιούχων και διδακτόρων 

Η καθομολόγηση των πτυχιούχων και των διδακτόρων 
γίνεται σύμφωνα με τα άρθρα 61 και 65 του παρόντος 
εσωτερικού κανονισμού έωςτρεις φορές κάθε ακαδημαϊ¬ 
κό έτος. Σε πολυπληθή Τμήματα η καθομολόγηση γίνεται 
έως πέντε φορές. 

Άρθρο 68. 

Οδηγός σπουδών και περιεχόμενο 

Ο Οδηγός σπουδών εγκρίνεται από το Τμήμα τον Απρί¬ 
λιο κάθε έτους και διανέμεται στους φοιτητές στην αρχή 
του επόμενου ακαδημαϊκού έτους. 

Ο Οδηγός σπουδών πρέπει να περιλαμβάνει ιδίως: α) το 
πρόγραμμα προπτυχιακών και μεταπτυχιακών σπουδών, 
β) τον εσωτερικό κανονισμό λειτουργίας του Τμήματος, 
γ) τη διαδικασία χορήγησης κοινωνικών παροχών προς 
τους φοιτητές/τριες (υποτροφίες, δάνεια, διδακτικά βι¬ 
βλία και βοηθήματα κλπ.), δ) πληροφορίες για τη διοίκη¬ 
ση του Πανεπιστημίου, της Σχολής και του Τμήματος, ε) 
τα ονοματεπώνυμα και την ιδιότητα του διδακτικού προ¬ 
σωπικού του Τμήματος, στ) τα ονοματεπώνυμα των ομό¬ 
τιμων καθηγητών και όσων διατέλεσαν καθηγητές και βρί¬ 
σκονται εν ζωή, ζ) πληροφορίες για τη λειτουργία των 
σπουδαστηρίων, εργαστηρίων, κλινικών και βιβλιοθηκών 
του Τμήματος. 


ΚΕΦΑΛΑΙΟ Η' 

ΟΜΟΤΙΜΟΙ ΚΑΙ ΕΠΙΤΙΜΟΙ ΚΑΘΗΓΗΤΕΣ, ΕΠΙΤΙΜΟΙ 
ΔΙΔΑΚΤΟΡΕΣ 

Άρθρο 69. 

Ομότιμοι καθηγητές 

Ο τίτλος του ομότιμου καθηγητή απονέμεται με απόφα¬ 
ση της Συγκλήτου, ύστερα από πρόταση του Τμήματος, 
σε όσα μέλη Δ.Ε.Π. της βαθμίδας του Καθηγητή εξέρχο¬ 
νται της υπηρεσίας και έχουν διακριθεί για την εκπαιδευ¬ 
τική, διοικητική και ερευνητική δραστηριότητά τους, την 
κοινωνική προσφορά και την προσήλωση στους δημο¬ 
κρατικούς θεσμούς της χώρας. Η πρόταση του Τμήματος 
πρέπει να συνοδεύεται από σύντομη παρουσίαση του έρ¬ 
γου των προτεινομένων. Η σχετική πρόταση λαμβάνεται 
με πλειοψηφία των δύο τρίτων του συνόλου των μελών 
της Γ ενικής Συνέλευσης, με φανερή ψηφοφορία. 

Άρθρο 70. 

Δικαιώματα και υποχρεώσεις 

Μετά το πέρας της τελευταίας συνεδρίασης της Συ¬ 
γκλήτου κάθε ακαδημαϊκού έτους, γίνεται τιμητική εκδή¬ 
λωση για τα μέλη Δ.Ε.Π. που αποχώρησαν από την υπη¬ 
ρεσία έως την 31 Αυγούστου. 

Τα ερευνητικά προγράμματα στα οποία μετέχουν μέλη 
Δ.Ε.Π. του Πανεπιστημίου μπορούν να συνεχίσουν να δι¬ 
ευθύνονται και από ομότιμους καθηγητές ή να διεξάγο¬ 
νται με συμμετοχή τους. Στην περίπτωση αυτή, εφόσον 
για τη διεξαγωγή προγράμματος που διευθύνεται από 
ομότιμο καθηγητή είναι απαραίτητη η απασχόληση πανε¬ 
πιστημιακού προσωπικού, για τη χρήση χώρων και οργά¬ 
νων του Πανεπιστημίου απαιτείται η προηγούμενη έγκρι¬ 
ση του Τομέα και της Γενικής Συνέλευσης του Τμήματος. 

Η Γενική Συνέλευση Ειδικής Σύνθεσης του Τμήματος 
μπορεί να αναθέσει, με ειδικώς αιτιολογημένη απόφαση, 
σε ομότιμους καθηγητές τη διδασκαλία μεταπτυχιακών 
μαθημάτων και ασκήσεων, εφόσον υπάρχουν διδακτικές 
ανάγκες που δεν καλύπτονται από το εν ενεργεία διδακτι¬ 
κό προσωπικό. Επίσης οι ομότιμοι καθηγητές συμμετέ¬ 
χουν σε επιτροπές συνεδρίων και συμποσίων. 

Με απόφαση της Γενικής Συνέλευσης του Τμήματος, 
μετά από εισήγηση του οικείου Τομέα, εφόσον οι συνθή¬ 
κες το επιτρέπουν, μπορεί να διατίθεται στους ομότιμους 
καθηγητές γραφείο και παρέχονται διευκολύνσεις για τη 
συνέχιση της επιστημονικής τους δραστηριότητας. 

Οι ομότιμοι καθηγητές υποχρεώνονται να τηρούν την 
ισχύουσα νομοθεσία, τον παρόντα κανονισμό και τις απο¬ 
φάσεις των πανεπιστημιακών οργάνων. Ο τίτλος του ομό¬ 
τιμου καθηγητή αφαιρείται για σοβαρούς λόγους, με 
απόφαση της Συγκλήτου και ύστερα από πρόταση του 
Τμήματος. 

Άρθρο 71. 

Επίτιμοι καθηγητές 

Με πράξη του Πρύτανη που δημοσιεύεται στην Εφημε¬ 
ρίδα της Κυβερνήσεως γίνεται επίτιμος καθηγητής κά¬ 
ποιος που διατέλεσε καθηγητής άλλου Πανεπιστημίου, 
διέπρεψε στην επιστήμη ή προσέφερε πολύτιμες υπηρε¬ 
σίες στο Πανεπιστήμιο ή το Έθνος, ύστερα από πρόταση 
του Τμήματος με πλειοψηφία των δύο τρίτων του συνό¬ 
λου των μελών της Γ ενικής Συνέλευσης και απόφαση της 
Συγκλήτου. 

Οι επίτιμοι καθηγητές έχουν τα δικαιώματα και τις υπο¬ 
χρεώσεις των ομοτίμων. Ο τίτλος του επίτιμου καθηγητή 
αφαιρείται για σοβαρούς λόγους με την ίδια διαδικασία. 

Η αναγόρευση γίνεται σε δημόσια συνεδρίαση της Γε¬ 
νικής Συνέλευσης της Σχολής και συμμετέχουν σ’ αυτήν ο 
Πρύτανης, ο Κοσμήτορας, οι Πρόεδροιτων Τμημάτων και 
οι καθηγητές του Τμήματος που εισηγείται την αναγό¬ 
ρευση. Ο Πρόεδρος του Τμήματος διαβάζει το ψήφισμα 
και ακολουθεί ομιλία του τιμώμενου προσώπου. 

Άρθρο 72. 

Επίτιμοι διδάκτορες 

Ο τίτλος του επίτιμου διδάκτορα χορηγείται μετά από 
αιτιολογημένη πρόταση τουλάχιστο δύο καθηγητών και 
απόφαση της Γενικής Συνέλευσης του Τμήματος σε Έλ¬ 
ληνα ή ξένο που διέπρεψε στην επιστήμη, στην τέχνη ή 
στα γράμματα, ή προσέφερε πολύτιμες υπηρεσίες στο 
Έθνος ή στο Πανεπιστήμιο. Η Γενική Συνέλευση του Τμή¬ 
ματος παίρνει την απόφαση με πλειοψηφία των τριών τε¬ 
τάρτων του συνόλου των μελών της, ορίζει εισηγητή και 
διατυπώνει την απόφαση με σχετικό ψήφισμα. 

Η αναγόρευση γίνεται σε δημόσια συνεδρίαση της Γ ενι¬ 
κής Συνέλευσης του Τμήματος και συμμετέχουν σε αυτήν 
ο Πρύτανης, ο Κοσμήτορας, ο Πρόεδροςτου Τμήματος και 
ο καθηγητής του Τμήματος που εισηγείται για τον αναγο¬ 
ρευόμενο. Ο εισηγητής καθηγητής εκφωνεί τον έπαινο, ο 
Πρόεδρος του Τμήματος διαβάζει το ψήφισμα και τη σχε¬ 
τική πράξη και ακολουθεί ομιλία του τιμώμενου προσώπου. 

Ο τίτλος του επίτιμου διδάκτορα είναι τιμητικός και δε 
δημιουργεί δικαιώματα και υποχρεώσεις ανάλογες με 
εκείνες των ομότιμων και επίτιμων καθηγητών. Ο τίτλος 
του επίτιμου διδάκτορα αφαιρείται μόνο για σοβαρούς 
λόγους, με την ίδια διαδικασία. 

ΚΕΦΑΛΑΙΟ Θ' 

ΤΕΛΙΚΕΣ ΔΙΑΤΑΞΕΙΣ 

Άρθρο 73. 

Τελετές και εκδηλώσεις 

Η οργάνωση και διεξαγωγή τελετών, εορτών και άλλων 
εκδηλώσεων ρυθμίζονται κατά περίπτωση, με αποφάσεις 
της Συγκλήτου ή του Πρυτανικού Συμβουλίου, ύστερα 
από πρόταση του αρμοδίου Τμήματος. Με απόφαση της 
Συγκλήτου και ύστερα από εισήγηση των αρμόδιων υπη¬ 
ρεσιών ρυθμίζεται κάθε άλλη λεπτομέρεια σχετική με κα¬ 
νόνες εθιμοτυπίας και δημοσίων σχέσεων. 

Άρθρο 74. 

Απαγόρευση της άσκησης παράνομης επιχειρηματικής 
δραστηριότητας 

Οι φοιτητικοί σύλλογοι μπορούν να αναπτύσσουν μη 
κερδοσκοπικές δραστηριότητες για την ικανοποίηση πο¬ 


λιτιστικών και ψυχαγωγικών αναγκών των φοιτητών- 
τριών. Η άσκηση επιχειρηματικής δραστηριότητας, όπως 
η πώληση γραφικής ύλης, δίσκων και κασετών, επιτρέπε¬ 
ται μόνο ύστερα από ειδικώς αιτιολογημένη έγκριση της 
Συγκλήτου. 

Η εγκατάσταση και λειτουργία, εντός του πανεπιστη¬ 
μιακού χώρου, ραδιοφωνικού ή τηλεοπτικού σταθμού 
επιτρέπεται μόνο με ειδικώς αιτιολογημένη απόφαση της 
Συγκλήτου. 

Όσοι προβαίνουν σε άσκηση αρμοδιοτήτων εκ των 
ανωτέρω ή παρομοίων, ανεξάρτητα αν έχουν ή όχι την 
ιδιότητα μέλους Δ.Ε.Π., του φοιτητή ή του καθ’ οιονδήπο- 
τε τρόπο εργαζομένου ή απασχολουμένου στο Πανεπι¬ 
στήμιο, δεν καλύπτονται από το πανεπιστημιακό άσυλο 
και απομακρύνονται από τους πανεπιστημιακούς χώρους 
με τη σύμπραξη της Πρυτανείας, της δημόσιας δύναμης 
και της Εισαγγελίας, ύστερα από απόφαση της Συγκλή¬ 
του. Με απόφαση της Συγκλήτου, σύμπραξη της Πρυτα¬ 
νείας, της δημόσιας δύναμης και της Εισαγγελίας, αίρο¬ 
νται και οι τυχόν υπάρχουσες εγκαταστάσεις για την 
άσκηση των ανωτέρω δραστηριοτήτων, εφόσον οι τελευ¬ 
ταίες ενεργούνται παρανόμως. 

Άρθρο 75. 

Κυκλοφορία και στάθμευση αυτοκινήτων 

Η κυκλοφορία και στάθμευση αυτοκινήτων στους πανε- 
πιστημιακούς χώρους προσδιορίζεται απάτη Σύγκλητο, η 
οποία θέτει και τις βασικές αρχές για την αντιμετώπιση 
του ζητήματος, στο πλαίσιο του γενικού Ρυθμιστικού Σχε¬ 
δίου του Πανεπιστημίου. 

Άρθρο 76. 

Έναρξη ισχύος του κανονισμού 

Ο παρών κανονισμός ισχύει από τη δημοσίευσή του 
στην Εφημερίδα της Κυβερνήσεως. Η Σύγκλητος είναι 
αρμόδια για την τροποποίηση των διατάξεων του εσωτε¬ 
ρικού κανονισμού, τηρουμένης της προβλεπόμενης από 
το νόμο διαδικασίας, καθώς και για την επίλυση ερμηνευ¬ 
τικών ζητημάτων. Η Γενική Συνέλευση κάθε Τμήματος 
μπορεί να ρυθμίζει ειδικότερα θέματα με ιδιαίτερο εσω¬ 
τερικό κανονισμό, ο οποίος δε βρίσκεται σε αντίθεση με 
τις διατάξεις του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

